
הכנסת העשרים
מושב רביעי
<פרוטוקול מס' 896>
מישיבת ועדת הכספים
יום רביעי, ט' בטבת התשע"ח (27 בדצמבר 2017), שעה 14:49
<סדר היום:>
<שינויים בתקציב לשנת 2017>
נכחו:

<חברי הוועדה:> 
משה גפני – היו"ר
נאוה בוקר 

דוד ביטן 

מיכל בירן 

איתן ברושי

עמר בר-לב

יצחק וקנין 

מכלוף מיקי זוהר 

אורן אסף חזן 

אחמד טיבי 

מיקי לוי 

אברהם נגוסה 

בצלאל סמוטריץ 

רחל עזריה 

רועי פולקמן 

עודד פורר 

מיקי רוזנטל 

מוסי רז

סתיו שפיר

חברי הכנסת:

אמיר אוחנה

יעקב אשר

ענת ברקו

יהודה גליק

ג'מאל זחאלקה

אכרם חסון

יואל חסון

חיים ילין

אורלי לוי אבקסיס

מיכאל מלכיאלי
יפעת שאשא ביטון

אלעזר שטרן

<מוזמנים:> 
	יוסי שבת
	–
	מנהל אגף בכיר, מימון ותקציבים, משרד הבינוי והשיכון

	משה שגיא
	–
	מנהל מינהל כלכלה ותקציבים, משרד החינוך

	ג'רייס גהשאן

דרורית שטייניץ
	–

-
	ראש תחום בכיר, חשבות ותקציבן, לשכת נשיא המדינה

משרד ראש הממשלה

	עידו הרשקוביץ
	–
	יועץ בכיר למנכ"ל משרד ראש הממשלה

	אדיס גטה
	–
	תקציבן, משרד ראש הממשלה

	סימה נח ימין
	–
	תקציבים, משרד החוץ

	אביה חיון
	–
	תקציבים, המשרד לביטחון פנים

	אריק אוזן
	–
	מנהל תחום בכיר, תקצוב, תמחיר ותכניות, משרד העלייה והקליטה

	יוליה טפר
	–
	ראש ענף תקציבים, המשרד לביטחון פנים

	סג"ד מנשה רמזקר
	–
	ראש ענף תכנון ותקצוב, שירות בתי הסוהר, המשרד לביטחון פנים

	חנן משה פריצקי
	–
	מנהל אגף תקצוב, משרד העבודה, הרווחה והשירותים החברתיים

	ליאת פרוינד שפרן
	–
	תקציבנית משרד הפנים

	ששון דקל
	–
	מנהל תחום בקרה ותקצוב, משרד הפנים

	אלי אלפסי
	–
	תקציבן רשות האוכלוסין וההגירה, משרד הפנים

	אריה זדה
	–
	מנהל אגף תקציבים, תחבורה ציבורית, משרד התחבורה והבטיחות בדרכים

	ראובן קולטון

שירלי ברנע
	–

-
	רפרנט תקציבי פיתוח, משרד התחבורה והבטיחות בדרכים

המשרד להגנת הסביבה

	חביב קטן
	–
	כלכלן, משרד המדע

	אליאנה רובנוביץ
	–
	מנהלת תחום תקציב ורכש, משרד התקשורת

	אברהם שמידט
	–
	יועץ שר התקשורת

	יעל אליאב
	–
	חשבת ועדת הבחירות המרכזית

	יאיר צ'מבליסטה
	–
	ראש תחום תקצוב, הרשות הלאומית לחדשנות טכנולוגית

	אלעד אליהו זכות
	–
	יועץ מנכ"ל המוסד לביטוח לאומי

	שלומי מור
	–
	עו"ד, הלשכה המשפטית, המוסד לביטוח לאומי

	ערן מנסנו
	–
	מנהל תחום תקצוב, אגף מינהל משרד האוצר

	ספיר איפרגן
	–
	רפרנטית ביטחון, אגף התקציבים, משרד האוצר

	עמיחי דוד
	–
	רפרנט ביטחון פנים ותעשיות צבאיות, אגף התקציבים, משרד האוצר

	אייל מדן
	–
	רפרנט ביטוח לאומי, אגף התקציבים, משרד האוצר

	שירה דימניק
	–
	רפרנטית, צוות תמ"ס, אגף התקציבים, משרד האוצר

	דניאל לורברבוים
	–
	רפרנט חינוך, אגף התקציבים, משרד האוצר

	חזי כהן

אורי דביר
	–

-
	רפרנט משרדי מטה, אגף התקציבים, משרד האוצר

אגף התקציבים, משרד האוצר

	אליהו מורגנשטרן
	–
	רפרנט תחבורה, אגף התקציבים, משרד האוצר

	מעין ספיבק
	–
	רפרנטית פנים ושלטון מקומי, אגף התקציבים, משרד האוצר

	הראל שליסל
	–
	רפרנט תחבורה ציבורית, אגף התקציבים, משרד האוצר

	תמיר כהן
	–
	רפרנט מאקרו, אגף התקציבים, משרד האוצר

	אייל טולדו
	–
	רפרנט ממשל, אגף התקציבים, משרד האוצר

	ניר קדמי

רונית מורן
	–

-
	סמנכ"ל כספים וכלכלה, החברה להגנת ים המלח

רשות הטבע והגנים


<ייעוץ משפטי: >
שגית אפיק
<מנהל/ת הוועדה:>
טמיר כהן
<רישום פרלמנטרי:>
אהובה שרון, חבר תרגומים
<שינויים בתקציב לשנת 2017>
<היו"ר משה גפני:>
אני מחדש את ישיבת ועדת הכספים.

אנחנו מצביעים על הרביזיות.

מי בעד? מי נגד? מי נמנע?

הצבעה

בעד אישור הרביזיה – מיעוט
נגד – רוב
הרביזיה לא נתקבלה.

<היו"ר משה גפני:>
הרביזיה לא התקבלה.

<טמיר כהן:>
פנייה מספר 273, פיתוח תיירות.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – 5
נגד – 8
הרביזיה לא נתקבלה.

<היו"ר משה גפני:>
הרביזיה לא התקבלה.

<טמיר כהן:>
פנייה מספר 274, בחירות ומימון מפלגות.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – 5
נגד – 8
הרביזיה לא נתקבלה.

<היו"ר משה גפני:>
הרביזיה לא התקבלה.

<טמיר כהן:>
פניות 275 עד 276, תחבורה.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – 5
נגד – 8
הרביזיה לא נתקבלה.

<היו"ר משה גפני:>
הרביזיה לא התקבלה.

<טמיר כהן:>
פנייה 277, רשות האוכלוסין.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – 5
נגד – 8
הרביזיה לא נתקבלה.

<היו"ר משה גפני:>
הרביזיה לא התקבלה.

<טמיר כהן:>
פנייה מספר 284 עד 286 בפנייה 13. ביטחון פנים.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – 4
נגד – 8
הרביזיה לא נתקבלה.

<היו"ר משה גפני:>
הרביזיה לא התקבלה.

<טמיר כהן:>
פנייה מספר 287, מפעלי מים.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – 5
נגד – 8
הרביזיה לא נתקבלה.

<היו"ר משה גפני:>
הרביזיה לא התקבלה.

<טמיר כהן:>
פנייה מספר 302 ו-303, ביטחון פנים.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – מיעוט
נגד – רוב
הרביזיה לא נתקבלה.

<היו"ר משה גפני:>
הרביזיה לא התקבלה.

<טמיר כהן:>
פניות 306 עד 312, מדע, תרבות וספורט.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – מיעוט
נגד – רוב
הרביזיה לא נתקבלה.

<היו"ר משה גפני:>
הרביזיה לא התקבלה.

<טמיר כהן:>
פנייה 320, הוצאות חירום אזרחיות.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – מיעוט

נגד – רוב
הרביזיה לא נתקבלה.

<היו"ר משה גפני:>
הרביזיה לא התקבלה.

<טמיר כהן:>
פניות 333 עד 338, שיכון ופיתוח.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – מיעוט

נגד – רוב
הרביזיה לא נתקבלה.

<היו"ר משה גפני:>
הרביזיה לא התקבלה.

<טמיר כהן:>
פניות 343 ו-344, תמיכות בענפי משק.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – מיעוט

נגד – רוב
הרביזיה לא נתקבלה.

<היו"ר משה גפני:>
הרביזיה לא התקבלה.

<טמיר כהן:>
פניות 347 עד 349, בינוי ושיכון.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – מיעוט

נגד – רוב
הרביזיה לא נתקבלה.

<היו"ר משה גפני:>
הרביזיה לא התקבלה.

<טמיר כהן:>
פניות 350 עד 352, הוצאות פיתוח אחרות.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – מיעוט

נגד – רוב
הרביזיה לא נתקבלה.

<היו"ר משה גפני:>
הרביזיה לא התקבלה.

<סתיו שפיר (המחנה הציוני):>
זה כסף שיכול היה ללכת לדיור הציבורי.

<היו"ר משה גפני:>
לא מדברים בהצבעה.

<סתיו שפיר (המחנה הציוני):>
אם אנחנו מצביעים עכשיו, זה לא מגיע לשם. יש כאן מאה מיליון שקלים שיכלו להגיע לאלף דירות לדיור הציבורי.

<טמיר כהן:>
פניות 354 עד 356, הוצאות פיתוח אחרות.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – מיעוט

נגד – רוב
הרביזיה לא נתקבלה.

<היו"ר משה גפני:>
הרביזיה לא התקבלה.

<מיקי רוזנטל (המחנה הציוני):>
אתה מקריא את זה מהר מדי.

<טמיר כהן:>
פניות 357 ו-360, משרד הפנים.

<היו"ר משה גפני:>
רבותיי, אנחנו עכשיו מצביעים על הרביזיה. מי שבעד, שירים את היד בעד ומי שנגד, ירים את היד נגד.

מי בעד אישור הרביזיה על משרד הפנים? מי נגד? מי נמנע? תספור. 

הצבעה

בעד אישור הרביזיה – 4

נגד – 7
הרביזיה לא נתקבלה.

<היו"ר משה גפני:>
הרביזיה לא התקבלה. שבעה נגד, ארבעה בעד. אין נמנעים.

<טמיר כהן:>
פניות מספר 361 עד 365, רשויות מקומיות.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – 5

נגד – 7
הרביזיה לא נתקבלה.

<היו"ר משה גפני:>
הרביזיה לא התקבלה.

<מיקי רוזנטל (המחנה הציוני):>
אנחנו בעד.

<שגית אפיק:>
על 269 ו-301 הצבעתם? ביטחון פנים. 
<טמיר כהן:>
זו הוועדה המשותפת.

<שגית אפיק:>
גם אצלי רשום וגם אצל שיר. ביטחון פנים, החסוי. העברה חסויה לביטחון פנים שלא הסבירו אתה. זה עובר לוועדה המיוחדת. אצלי מופיע שביקשו רביזיה. אצלנו זה רשום בדיון.

<היו"ר משה גפני:>
בסדר. ליתר ביטחון נצביע.

<טמיר כהן:>
פניות 269 ו-301.

<היו"ר משה גפני:>
מי בעד אישור הרביזיה? מי נגד? מי נמנע?

הצבעה

בעד אישור הרביזיה – מיעוט

נגד – רוב
הרביזיה לא נתקבלה.

<היו"ר משה גפני:>
הרביזיה לא התקבלה.

אנחנו חוזרים לפנייה שהייתה בדיון לפני ההפסקה. עסקנו בפנייה מספר 199, 201, 205. זה היה הנושא של משרד הפנים, רשויות מקומיות, בעיקר לגבי הרשויות המקומיות הדרוזיות. בעיקר. לא רק. 

<סתיו שפיר (המחנה הציוני):>
ממש לא רק. היו שם כספים פוליטיים.

<היו"ר משה גפני:>
כן.

<סתיו שפיר (המחנה הציוני):>
היו שם כספים לוועד חברון. מועצת בנימין.

<היו"ר משה גפני:>
זאת פנייה נפרדת. עצרתי קודם באמצע.

פניות 199, 201 ו-205. אם את יכולה בבקשה, את הסברת את הפנייה הזאת, להסביר אבל בקצרה מכיוון שאחרי כן אנחנו צריכים להצביע, כך שלא יהיה פער זמן מאז הסברת בפעם הקודמת לעכשיו. אם את יכולה להסביר עכשיו פחות או יותר מה שאחמד טיבי גם שאל אותך לגבי נושא הזה של הפרסים.

<מעין ספיבק:>
לגבי הרשויות המצטיינות.

הרשויות הערביות המצטיינות מקבלות תקציב נוסף לקידום פרויקטים כלכליים ולשיפור רמת השירות לתושב. זה אומר שהן צריכות להגיש פרויקט, בודקים אתן את רמת הכדאיות הכלכלית. לאחר שבודקים אתן את רמת הכדאיות הכלכלית, עוזרים להן לבנות מכרז ובשלב הזה צריך את ההרשאה להתחייב כדי שיוכלו לצאת למכרז.

<סתיו שפיר (המחנה הציוני):>
אני רוצה לשאול אותך מאחר והתשובה ממשרד הפנים לא הייתה. פורסם דוח מבקר המדינה והוא מאוד חריף בנושא הזה, רק לפני חודש. הדוח אומר שבעוד שישבו כאן בוועדה הזאת נציגי האוצר, לא את באופן אישי אבל ישבו נציגי האוצר ואמרו לחברי הכנסת שהם מתבקשים להצביע על ההעברה להתיישבות ביהודה ושומרון שמגיעה לרשויות. אפילו קראו לזה העברה, מענק ביטחוני. מסתבר מדוח המבקר שהכסף הזה התגלגל לעמותת מועצת יש"ע. הוא קורא לזה העברה סיבובית ואומר שזה עובר על כללי המינהל התקין, עבירה על החוק. מה אתם במשרד האוצר עשיתם מאז פורסם הדוח הזה ושהיום אתם מביאים העברות דומות ואתם אומרים לנו שנצביע כאילו שום דבר לא קרה? איך אנחנו יכולים להאמין שהכסף הזה היום מגיע באמת ליעדו?

<בצלאל סמוטריץ (הבית היהודי):>
גם אני רוצה לשאול. לפני שעונים, שיענו לשתי השאלות.

<סתיו שפיר (המחנה הציוני):>
לא, אני רוצה תשובה בבקשה. אני מבקשת תשובה לשאלה.

<קריאה:>
אפשר לדעת על מה מצביעים?

<היו"ר משה גפני:>
עוד לא מצביעים.

<אורן אסף חזן (הליכוד):>
באת לרביזיה? למה לא עדכנת אותי? אתם ביקשתם ממני לחכות.

<היו"ר משה גפני:>
נדבר על זה. אני גם אגיד לך מי ביקש ממני.

<אורן אסף חזן (הליכוד):>
אני עכשיו אתנגד לכל. תעשו גיוס באופוזיציה, אני מצביע אתכם. עושים מאחורי הגב שלי? 

<היו"ר משה גפני:>
תדבר עם ראשי המפלגה שלך.

<אורן אסף חזן (הליכוד):>
אני מדבר עם חברי לסיעה.

<היו"ר משה גפני:>
אורן, כל פעם כשאתה מגיע, נהיה שמח.

איתן ברושי, גם אתה רצית לשאול.

<אורן אסף חזן (הליכוד):>
אחר כך אני רוצה הצעה לסדר.

<היו"ר משה גפני:>
אגב, הרביזיות לא היו עכשיו.

<אורן אסף חזן (הליכוד):>
עשו לי ולחבר שלי מיקי זוהר ולחברים אחרים שלי, וגם לך הרב גפני, עשו לנו שיימינג מטורף. סיפרו שקיבלנו כספי ציבור, סיפרו שסחרנו בכספים קואליציוניים ובינתיים אני רואה שמתחת לאף של כולם מעבירים כאן מיליונים. לא עוד. לא מוכן. לא מעביר שקל. אתה רוצה? תחליפו אותו. אני לא מוכן. 

<קריאה:>
לא היית כאן מהבוקר. תבוא, תצטרף לדיון ותשמע מה אומרים.

<אורן אסף חזן (הליכוד):>
אין כאן מה לדון.

<היו"ר משה גפני:>
איתן ברושי, בבקשה.

<איתן ברושי (המחנה הציוני):>
אדוני היושב ראש, חברי הכנסת, אני רוצה בכל זאת לשאול. יש יומרה לקיים כאן דיון רציני ומקצועי.
<היו"ר משה גפני:>
כל הזמן היה דיון רציני ומקצועי.

<סתיו שפיר (המחנה הציוני):>
אני לא מבינה למה השאלה ששאלתי לא נענית.

<היו"ר משה גפני:>
יענו לך. אני רוצה לרכז את השאלות. יענו לך ראשונה.

<איתן ברושי (המחנה הציוני):>
אני רוצה להבין איך ממשלה מגיעה לסוף שנה עם היקפים כאלה גדולים. נאמר שאי אפשר לתכנן רשויות מצטיינות כי אולי לא תהיה אף אחת, וגם אי אפשר לתכנן לגמרי את פרס ניהול המצטיין כי לא יודעים למי אבל יודעים שיש לא מעט רשויות כאלה. אבל מענקי איזון, איך יכולה להיות תכנית ממשלתית, תכנית עבודה, איך מדינה מתנהלת כאן? מילא שלא מטפלים בכלבת, לא מטפלים במים, לא מטפלים במיליון דברים אלא רק עושים חוקים הזויים, אבל איך ממשלה – ואתם אנשים צעירים, כולכם בוגרי השכלה אקדמאית – איך אתם מנהלים תקציב מדינה ומגיעים כרגע להעברות כאלה גדולות. יש שתי אפשרויות, או שהעודפים לא נוצלו כי אין כושר ביצוע או שיש נושאים שלא תוכננו. 

<בצלאל סמוטריץ (הבית היהודי):>
או שיכול להיות שהם חסכו.

<איתן ברושי (המחנה הציוני):>
בשני המקרים, זה כישלון. איך זה יכול להיות שאתם מגיעים לכאן ולא מתביישים להציג העברות שהן דבר ידוע מראש? מה, מענקי איזון זה דבר שלא יודעים שנה מראש?

<היו"ר משה גפני:>
תודה רבה. בצלאל, בבקשה.

<בצלאל סמוטריץ (הבית היהודי):>
אני מבקש לשאול את נציגת משרד האוצר שנמצאת כאן. לאחרונה התפרסם דוח של מבקר המדינה על משרד הבריאות ומצא המון כשלים. אני מבקש לדעת כיצד אתם מוודאים, לפני שאתם מעבירים תקציבים למשרד הבריאות, שכל הכשלים תוקנו.

בנוסף לכך פורסמו דוחות מבקר המדינה גם על משרדי ממשלה נוספים, הרבה מאוד משרדים. אנחנו מעבירים עכשיו הרבה מאוד כסף להרבה מאוד משרדים ואני חושב שאתם חייבים לוודא, לפני שאתם מעבירים תקציב לכל משרד, שהליקויים שמבקר המדינה הצביע עליהם תוקנו. אני מבקש שתפרטו ביחס לכל אחד מן המשרדים שהעברנו אליהם עכשיו תקציב איך הם מוודאים שהליקויים שמבקר המדינה הצביע עליהם ביחס לאותו משרד תוקנו.

<רחל עזריה (כולנו):>
פיליבסטר מהקואליציה.

<היו"ר משה גפני:>
בבקשה, תשובות. אחרי כן הצעה לסדר.

<עודד פורר (ישראל ביתנו):>
יש לי שאלה למשרד הפנים. אנחנו ישבנו כאן בחוק ההסדרים לילה מאוד מאוד ארוך על שינוי חוק ההתייעלות הכלכלית לגבי עיר קולטת עלייה. בעיר קולטת עלייה קבענו כאן קריטריונים לפיהם אפשר יהיה לחלק את הכסף לעיר קולטת עלייה. בין היתר מופיע שם קריטריון של 13 אחוזים לטובת עולים. דע עקא, פרסם עכשיו השר את התבחינים שלו לחלוקה לערים קולטות עלייה ומה לעשות, התבחינים פורסמו בניגוד למה שאמור בחוק. אתם לא יכולים לפרסם תבחינים לחלוקת קרן התמיכה ברשויות מקומיות שלא בהתאם למה שחוקק כאן בעניין הזה.

<קריאה:>
זה לא קשור לפנייה הזאת.

<עודד פורר (ישראל ביתנו):>
זה קשור לתמיכה ברשויות מקומיות. זה חצי מיליארד שקלים שהקציתם לרשויות המקומיות. זה קרן סיוע לרשויות מקומיות. אולי אפשר לבדוק בלשכה המשפטית מדוע מפרסמים קריטריונים שלא תואמים את לשון החוק.

<מוסי רז (מרצ):>
גפני, אני מזכיר שכאשר יצאנו להפסקה, אמרנו שכאשר חוזרים מההפסקה, אני אשאל את השאלה שלי.

<היו"ר משה גפני:>
בבקשה.

<עודד פורר (ישראל ביתנו):>
אלה רק שאלות בלי תשובות, או שגם יהיו תשובות?

<מיקי רוזנטל (המחנה הציוני):>
אני מוכרח להודות שהקואליציה משתבחת מהבוקר. אתם כמו יין ישן.

<אורן אסף חזן (הליכוד):>
אתה יודע מה האבסורד כאן?, שבפעם הקודמת מי שהפיל את הממשלה, זאת האופוזיציה.

<מיקי רוזנטל (המחנה הציוני):>
אף פעם לא אמרתי אפריורית שאתה צודק. כל מה שאתה אומר עכשיו, זה בגלל שאתה צודק.

<מוסי רז (מרצ):>
אני רוצה לשאול. מדובר כאן על הסכם עם מפלגת הבית היהודי ואני מבין שכאן מדובר בוועד מתיישבי חברון. שיאמרו לנו בבקשה לאן הולך הכסף הזה. כמו כן, אני מבקש לציין כמה מהכסף הזה הולך לישוב מפוני עמונה-עמיחי. כתוב הסכם פוליטי עם מפלגת הבית היהודי עבור ועד – לא מתיישבי חברון, סליחה – מקימי חברון. 
<היו"ר משה גפני:>
תעני בבקשה. את לא חייבת לענות לחבר הכנסת סמוטריץ. הוא רצה שהשאלה תישאל ותהיה באוויר.

<מוסי רז (מרצ):>
מה זה הדבר הזה? את המאמין שיש מישהו ממקימי חברון בחיים? ועד מקימי חברון. תגישו את זה מתוקן.

<בצלאל סמוטריץ (הבית היהודי):>
השם הרשמי הוא ועד מקימי. הוועד המוניציפאלי.

<היו"ר משה גפני:>
זה לוועד המתיישבים שם שהוא מקבל שכר והוא לא רשות מוניציפאלית?

<בצלאל סמוטריץ (הבית היהודי):>
מנהל את העניינים המוניציפאליים בלי סמל ישוב.

<מיקי רוזנטל (המחנה הציוני):>
סליחה, זה לא הסתיים. יש לנו את חוות הדעת המשפטית על הדבר הזה? אפשר לראות את חוות הדעת המשפטית? אני רוצה לראות את חוות הדעת המשפטית.

<עודד פורר (ישראל ביתנו):>
אני לא מבין. רק שואלים אבל לא עונים לשאלות.

<מיקי רוזנטל (המחנה הציוני):>
אדוני, אני מבקש לראות את חוות הדעת המשפטית שמכשירה את הדבר הזה, להעביר כסף לאנשים שנקראים חברי הוועד של חברון. כולם חברי הבית היהודי, זה בוודאות, מאורית סטרוק ועד בכלל. אני רוצה לראות את חוות הדעת המשפטית שמכשירה את הדבר הזה. להעביר כסף למשהו שהוא איננו רשות מקומית אלא לא יודע מה. לא רוצה לכנות בשמות. 

<בצלאל סמוטריץ (הבית היהודי):>
אתה תוקף במקום הלא נכון.

<מיקי רוזנטל (המחנה הציוני):>
יכול להיות, אבל אני רוצה להסביר לחברתי חברת הכנסת אלהרר שכאשר מדובר בכספים קואליציוניים, צריכה להימצא חוות דעת של היועץ המשפטי. את מכירה את זה. את זה אני מבקש לראות.

<בצלאל סמוטריץ (הבית היהודי):>
אתה טועה כיוון שזה כבר אושר בהחלטת הממשלה ובוועדת הכספים בעת דיוני התקציב, כולל חוות הדעת המשפטיות.

<מיקי רוזנטל (המחנה הציוני):>
אני אמרתי שזה לא אושר? אמרתי שאני רוצה לראות את חוות הדעת וזאת זכותי.

<מוסי רז (מרצ):>
פתאום יתברר כמו קודם שיש חוות דעת שליליות.

<מעין ספיבק:>
תשובה לשאלה של חברת הכנסת סתיו שפיר אין בידי. אגף התקציבים לא בודק את אופן חלוקת התקציבים מרגע שהם מגיעים ליעד שלהם. זו אכן שאלה שמשרד הפנים יצטרך לענות עליה.

<סתיו שפיר (המחנה הציוני):>
מתברר שזה משהו שלא קורה בפעם הראשונה. גם בעבר מענקים שאמרו לנו שהם מענקי ביטחון ליו"ש, גם הם התגלגלו בסוף לעמותת מועצת יש"ע. הסמנכ"ל של העמותה ישב כאן קודם בציפייה רבה לשמוע מה קורה עם ההעברה שהוא יודע שבסוף מתגלגלת לידיים שלו לצורכי תעמולה ופרסום. כך מתוך פרוטוקול של מועצת אפרת שכבר התפרסם בתקשורת מזמן. זאת לא פעם ראשונה שזה קורה. החשבת הכללית לשעבר עשתה על זה תחקיר שמעולם היא לא חשפה בפני הוועדה על איך זה קרה בעבר עם המענקים. עכשיו חוזרת לכאן עוד העברה מהסוג הזה. אתם רוצים שאנחנו פשוט נצביע על ההעברה ונאשר אותה למרות שלא עשיתם שום עבודה פנימית אצלכם כדי לוודא שזה לא מתגלגל עוד פעם לידיים פוליטיות על חשבון התושבים? זה על חשבון תושבי יו"ש. אתם הייתם אמורים לחשוב לפעול לטובתם.

<בצלאל סמוטריץ (הבית היהודי):>
אני משבח את חברת הכנסת סתיו שפיר שדואגת לתושבי יו"ש.

<היו"ר משה גפני:>
אל תשבח אותה ואל תגנה אותה. היא בפריימריס שלה ואתה בפריימריס שלך. 

<בצלאל סמוטריץ (הבית היהודי):>
לי אין פריימריס.

<סתיו שפיר (המחנה הציוני):>
יושב כאן חבר כנסת שהקים עמותה שגם היא קיבלה כספים בצורה כזאת לא חוקית וממשיך לנסות להגן עליה. אני שואלת אותך שאלה רצינית. זאת עבודה שלא נעשתה במשרד? משרד האוצר לא מתעניין ומנסה לתקן ולהשתפר? את יכולה לענות לי.

<היו"ר משה גפני:>
אני בעדה. אני רוצה לתת לה הרבה זמן.

<סתיו שפיר (המחנה הציוני):>
גפני, אני רואה שיש לך מנהלת חדשה.

<היו"ר משה גפני:>
לא נורא. אני מנהל. תשובה. היו עוד שאלות.
<סתיו שפיר (המחנה הציוני):>
היא לא סיימה לענות לי.

<היו"ר משה גפני:>
לא. זאת לא הסמכות שלה. באמת, עם כל הכבוד.

<סתיו שפיר (המחנה הציוני):>
אז תביא לכאן מישהו ממשרד האוצר שזה בסמכות שלו.

<היו"ר משה גפני:>
היא צריכה לענות מקצועית על מה ששאלת. נקודה.

<סתיו שפיר (המחנה הציוני):>
שמעת מה שאלתי?

<היו"ר משה גפני:>
כן, בטח.

<סתיו שפיר (המחנה הציוני):>
מדובר בהעברות שהוועדה הזאת אישרה. תביא לכאן מישהו ממשרד האוצר שיכול לענות על זה.

<היו"ר משה גפני:>
תמשיכי.

<מעין ספיבק:>
לגבי שאלתו של חבר הכנסת ברושי. כפי שיוכל לראות חבר הכנסת לגבי מענקי האיזון, מדובר בהחלטת ממשלה ממאי 2017 בה החליטו לתגבר את מענקי האיזון. כלומר, כסף תוספתי. אם תסתכל, כלל התקנות הן תקנות שקשורות לכסף תוספתי. לגבי הרשאה להתחייב, מדובר בתקציב מוקדם שנותנים על מנת לאפשר לרשויות לצאת לפרויקטים מוקדם יותר. זו התשובה.

<היו"ר משה גפני:>
לגבי השאלה של חבר הכנסת פורר, אין לך תשובה.

<עודד פורר (ישראל ביתנו):>
עיר קולטת עלייה.

<מעין ספיבק:>
שאלתו של חבר הכנסת פורר היא לא שאלה שנוגעת לדיון.

<עודד פורר (ישראל ביתנו):>
לא. היא נוגעת לנציג משרד הפנים.

<מעין ספיבק:>
היא לא נוגעת לפנייה.

<עודד פורר (ישראל ביתנו):>
היא נוגעת לעניין של רשויות. אני רוצה לדעת מה עמדתכם בעניין. אני שאלתי ואני לא מקבל תשובה.

<היו"ר משה גפני:>
לגבי הנושא של מקימי חברון, יש בעיה משפטית?

<מעין ספיבק:>
אין בעיה משפטית. ניתן לראות שמדובר בתקצוב שסוכם בהתאם להסכם פוליטי.

<קארין אלהרר (יש עתיד):>
שאלת הבהרה. אני מנסה להבין. הוועד הוא ישות משפטית נפרדת?

<היו"ר משה גפני:>
היא הולכת לענות על זה.

<בצלאל סמוטריץ (הבית היהודי):>
אתם לא רציתם להחיל את הריבונות על יהודה ושומרות ולכן נוצרים יצורי כלאיים. אגב, זה נפתר. שר הפנים הנוכחי פתר את זה. הם קיבלו סמל ישוב. משנה הבאה הם נחשבים כסמל ישוב במשרד הפנים לכל דבר ועניין. בשלושים השנים האחרונות הם משלמים משכורות לעובדי ניקיון וגננות.

<קארין אלהרר (יש עתיד):>
למה זה לא דרך הישוב?

<בצלאל סמוטריץ (הבית היהודי):>
אין ישוב. זה הישוב. זאת העיר חברון.
<קריאה:>
זאת השערורייה.

<מיקי רוזנטל (המחנה הציוני):>
אבל אנחנו רוצים לראות את חוות הדעת המשפטית, אם אתה אומר שיש כזאת.

<מוסי רז (מרצ):>
צריך להביא לנו נוסח מתוקן בו כתוב ועד מתיישבי חברון ולא מקימי.

<עודד פורר (ישראל ביתנו):>
היועצת המשפטית תתקן בכתב יד, במקום מקימי – מקומי.

<היו"ר משה גפני:>
רבותיי, ניתנו תשובות לשאלות.

<סתיו שפיר (המחנה הציוני):>
לא, לי לא ניתנה תשובה.

<היו"ר משה גפני:>
ניתנו תשובות.

<עודד פורר (ישראל ביתנו):>
אני מבקש שאת שאלתי יעבירו למשרד ואני אקבל תשובה.

<היו"ר משה גפני:>
בסדר.

<סתיו שפיר (המחנה הציוני):>
גפני, אם היה מתקיים כאן דיון אמיתי, הוועדה הייתה מזמנת את החשב הכללי ושואלת איך דבר כזה קורה ומה הייתה הפקת הלקחים.

<עודד פורר (ישראל ביתנו):>
ואת מבקר המדינה.

<סתיו שפיר (המחנה הציוני):>
זה קורה פעם אחר פעם. כל הזמן מטעים את הוועדה. מתרחשת שחיתות בכספי ציבור. המבקר מתריע והוועדה ממשיכה לשחק משחק.

<היו"ר משה גפני:>
תודה. השאלות ששואלים כולם ואת בראש, את שאלת הראשונה, הן שאלות טובות. התשובות שניתנו הן תשובות טובות.

<קארין אלהרר (יש עתיד):>
לא. לא קיבלנו תשובה.

<היו"ר משה גפני:>
לא חשוב, לא טובות, מה זה משנה?

<סתיו שפיר (המחנה הציוני):>
לא ניתנו תשובות. אמרת בעצמך שצריך להביא מישהו מהאוצר שיכול לענות על השאלה הזאת.

<בצלאל סמוטריץ (הבית היהודי):>
אמרת שאלה תשובות טובות. מבקר המדינה מוציא דוחות, מצביע על ליקויים ואז אגף התקציבים לא בודק שהליקויים תוקנו בכל משרדי הממשלה?
<רחל עזריה (כולנו):>
מספיק עם הפיליבסטר.

<היו"ר משה גפני:>
לגבי ועד מקימי חברון.

<קריאה:>
ועד מקומי.

<היו"ר משה גפני:>
בסדר. תפריעו כדי שזה יימשך כמה שיותר זמן. מר דקל.

<קריאה:>
יש חוות דעת.

<מיקי רוזנטל (המחנה הציוני):>
איפה היא? אנחנו רוצים לראות אותה. אני לא ראיתי אותה. זכותי לראות.

<היו"ר משה גפני:>
מר דקל, לגבי הוועד המקומי של חברון, של מתיישבי חברון, מקימי חברון, מקומי חברון.

<מוסי רז (מרצ):>
אני מציע הוועד המקומי של מקימי חברון.

<היו"ר משה גפני:>
תעשו כל מאמץ לבלבל אותי. אני בין כה וכה מבולבל. אני שאלתי את השאלה הזאת עוד לפני שעודד פורר ובצלאל סמוטריץ באו. אני מבקש לדעת., הרי זאת תופעה קצת משונה מבחינה משפטית. אני מבקש לדעת האם יש חוות דעת לגבי התשלום לוועד המקומי, מקימי חברון. האם יש חוות דעת?

<קריאה:>
יש חוות דעת.

<מיקי רוזנטל (המחנה הציוני):>
רוצים לראות אותה.

<קריאה:>
אפשר להעביר אותה.

<היו"ר משה גפני:>
הם לא מסכימים שחוות הדעת הזאת תישאר במשרד לבד. אנחנו רוצים שחוות הדעת הזאת תראה אור ציבורי ואני מבקש להעביר אותה לוועדה.

<קריאה:>
נעביר.

<היו"ר משה גפני:>
מי בעד אישור הפניות?

<מיקי רוזנטל (המחנה הציוני):>
לא. אני מוחה. אנחנו רוצים לראות את חוות הדעת לפני ההצבעה.

<היו"ר משה גפני:>
תגיש רביזיה. הם יביאו. 

<עודד פורר (ישראל ביתנו):>
מי שלא רוצה להצביע בגלל שהוא עוד לא ראה חוות דעת, שיצביע נגד.

<היו"ר משה גפני:>
לא. הם יגישו רביזיה ואני אבקש להביא את חוות הדעת.

<קארין אלהרר (יש עתיד):>
הצעה לסדר. 

<היו"ר משה גפני:>
השקעתי כמעט יומיים בפנייה הזאת שאני לא מאמין בה.

<מוסי רז (מרצ):>
בוא נשאל את הרפרנט, את חבר הכנסת סמוטריץ.

<עודד פורר (ישראל ביתנו):>
אדוני, אולי תבקש עצה מעמק חברון.

<קארין אלהרר (יש עתיד):>
הצעה לסדר.

<היו"ר משה גפני:>
בבקשה.

<רחל עזריה (כולנו):>
קארין, אנחנו בהדרן. את הפסדת את כל ההצגה.

<מכלוף מיקי זוהר (הליכוד):>
זה רק הדרן ראשון.

<מיקי רוזנטל (המחנה הציוני):>
הגענו מערכה שנייה.

<קארין אלהרר (יש עתיד):>
אדוני היושב ראש, אני מכירה בהגינות וביושרה שלך. אי אפשר לנהל את הדבר הזה בצורה שהיא לא הגונה ולא ישרה. מבקשים חברי הכנסת לראות חוות דעת משפטית. זה שהיועץ המשפטי אמר שיש חוות דעת משפטית לא אומר דבר וחצי דבר על מה כתוב בה. אני מבקשת לקיים את ההצבעה רק לאחר מכן. 

<היו"ר משה גפני:>
ברור. התשובה היא כדלהלן. הנושא הזה של ועד מקומי מקימי חברון, נשאלה השאלה הזאת בוועדת הכספים הרבה מאוד פעמים וכמה שנים. הנושא הזה עבר את כל האינסטנציות המשפטיות. הפעם יש בקשה להביא את חוות הדעת.

<מיקי רוזנטל (המחנה הציוני):>
לא כל פעם אנחנו מבקשים זאת.

<היו"ר משה גפני:>
בסדר גמור. אתם מבקשים את חוות הדעת. גם אני מבקש. ברגע שאומרים אנשי המשרד שיש להם את חוות הדעת, אנחנו נצביע על זה, נגיש רביזיה ובמהלך הדיון עד הרביזיה תובא חוות הדעת.

<מוסי רז (מרצ):>
חבר הכנסת גפני, פעמיים ביקשנו חוות דעת. פעם אחת הביאו לנו חוות דעת שיש אישור למיליון אבל מבקשים שני מיליון. פעם שנייה הביאו לנו חוות דעת של רצ"ב בלי רצ"ב ועכשיו שוב לסמוך על חוות דעת?

<היו"ר משה גפני:>
מי בעד אישור הפניות?

<אורן אסף חזן (הליכוד):>
לפני ההצבעה. אני ביקשתי הצעה לסדר. אני מציע ליושב ראש, לפני ההצעה לסדר, שלא יביא כרגע שום דבר להצבעה כדי שלא תהיה מבוכה בקואליציה כי אני מתנגד להעברות האלה.
<מיקי רוזנטל (המחנה הציוני):>
אתה נגד לתת לבדואים? אני לא מבין.

<היו"ר משה גפני:>
מה שלא נותנים עכשיו, לא יהיה. אורן, אין לנו יכולת לדחות את זה.

<אורן אסף חזן (הליכוד):>
אני מבקש הפסקה. אני מתנגד. אני לא צוחק. אני מדבר ברצינות. אתם רוצים לנסות אותי, אני מרים יד נגד. אני קורא לאופוזיציה להיות אחראית ולהביא לכאן את שמונת החברים שלה.

<מיקי רוזנטל (המחנה הציוני):>
לצערי יש לנו רק שבעה. אחד ערק לקואליציה.

<היו"ר משה גפני:>
אורן, אנחנו עכבנו כמה העברות. אנחנו מגיעים לרגע האחרון. אם זה לא יאושר - - -

<אורן אסף חזן (הליכוד):>
אז מה יקרה? תעשה עוד פעם רביזיה מאחורי הגב שלי? הרי אני חיכיתי בטלפון לשיחה עם הנציגים שלך מהוועדה לגבי הרביזיה. התקשר אלי סגן מזכיר הממשלה מחוץ לארץ כדי לבקש ממני ואמרתי לו שאם רוצה, ראש הממשלה יכול לדבר אתי בעצמו. עכשיו אני מגלה שהעברתם. אני לא יודע מה התרגילים האלה.

<היו"ר משה גפני:>
אין תרגילים.

<אורן אסף חזן (הליכוד):>
אני כחבר ועדת הכספים מאסתי במציאות בה אנחנו הפכנו להיות פיונים של האוצר, עושים עלינו את הכותרות השליליות, אומרים עלינו שאנחנו מעבירים מיליונים, סתיו שפיר וחבריה עושים עלינו תקשורת, פוגעים בחברים שלי, עושים להם שיימינג ואז אנחנו צריכים לבוא לכאן כמו בובות, להרים את היד. לא יהיו כאן העברות עד אשר יהיה סדר בברדק. הלוואי שתצליחו להעביר בלעדי.
<היו"ר משה גפני:>
אני אתו אבל אני לא יכול לא להצביע. ייפול – ייפול. אני לא בעל הבית של המדינה.

<אחמד טיבי (הרשימה המשותפת):>
אדוני, ביקשתי לפני שעה, לפני שיצאנו להפסקה, להפריד בין ההעברה. אני חושב שזה נכון שיהיו הצבעות על הישובים הערביים עם התנחלויות. זה לא סביר. גם אתה צריך לבקש את זה.

<אורן אסף חזן (הליכוד):>
בעוד חודש יבוא עוד תקציב ויעשו עלינו עוד סיבוב.

<היו"ר משה גפני:>
אין אפשרויות.

<אורן אסף חזן (הליכוד):>
אדוני היושב ראש, אני מבקש לעשות הפסקה להתייעצות עם חברי הסיעה שמאסו להיות בובות של האוצר ולהיות בובות, סליחה, של מפלגות לוויין.

<היו"ר משה גפני:>
עם כל הכבוד, עשיתי הפסקה של שעה.

<אורן אסף חזן (הליכוד):>
אני לא יודע מה אתה מעדיף.

<היו"ר משה גפני:>
אני לא מעדיף כלום. אני לא מפלגת השלטון.

<אורן אסף חזן (הליכוד):>
אתה מעדיף להצביע והפסיד בהצבעה?

<היו"ר משה גפני:>
נפסיד – נפסיד. עסק שלי?

מי בעד אישור פניות מספר 199, 201 ו-205?

<סתיו שפיר (המחנה הציוני):>
למה אתם לא מפצלים את זה?

<מוסי רז (מרצ):>
אפשר להצביע על כל פנייה בנפרד.

<מיקי רוזנטל (המחנה הציוני):>
חבר הוועדה אורן חזן לא הצביע.

<אורן אסף חזן (הליכוד):>
אני לא מצביע.

<מיקי רוזנטל (המחנה הציוני):>
לא הודיעו על מחליף ויש לכם רק תשעה חברים בקואליציה. לא יכול להיות שיש תשעה.

<קריאה:>
אנחנו עשרה? איך תשעה?

<מיקי רוזנטל (המחנה הציוני):>
איך נהייתם עשרה?

<קריאה:>
פרו ורבו. אנחנו מתרבים. 

<אורן אסף חזן (הליכוד):>
מכאן אני פונה למיקי זוהר וגם לבצלאל סמוטריץ. כשהם היו צריכים את העזרה שלנו והם קיבלו אותה ולא הצבענו. עם כל הכבוד בצלאל, תהיה גבר ותלך עם האמת עד הסוף ולא רק כשהיא נוחה. לא רק כשאתה מקבל מה שמגיע לך. כשאתה היית צריך, קיבלת את התמיכה.

<היו"ר משה גפני:>
פעם נוספת, מי בעד אישור הפניות?

<סתיו שפיר (המחנה הציוני):>
גפני, למה אתה לא מפצל את הפניות האלה? יש כאן נושאים שכרוכים אחד בשני והם לא אמורים להיות כאלה.

<טמיר כהן:>
תשעה בעד.

<אורן אסף חזן (הליכוד):>
לא יכול להיות תשעה כי אני ונאוה לא הצבענו. איך תשעה?

<קריאה:>
נאוה הצביעה. למה אתה אומר שהיא לא הצביעה?

<אורן אסף חזן (הליכוד):>
היא לא הצביעה. 

<מיקי רוזנטל (המחנה הציוני):>
היא אומרת שהיא לא הצביעה.

<אורן אסף חזן (הליכוד):>
היא לא הצביעה. יש פרוטוקול. יש מצלמות.

<היו"ר משה גפני:>
מי נגד?

<מיקי רוזנטל (המחנה הציוני):>
האופוזיציה נגד. כל האופוזיציה מתבקשת להצביע נגד.

<היו"ר משה גפני:>
מי נגד?

<אורן אסף חזן (הליכוד):>
אני מבקש לדעת מי אלה חברי הליכוד שתומכים.

<היו"ר משה גפני:>
אנחנו באמצע הצבעה. מי נגד?

<טמיר כהן:>
שישה, אם חבר הכנסת זחאלקה מצביע.

<היו"ר משה גפני:>
ג'מאל, אתה מצביע?

<ג'מאל זחאלקה (הרשימה המשותפת):>
אני לא מצביע לאות מחאה על כך שמצמידים אותנו להתנחלויות לא חוקיות. אנחנו רוצים תמיכה חוקית.

<אחמד טיבי (הרשימה המשותפת):>
אנחנו שוקלים לפנות לבג"ץ כדי להפריד.

<ג'מאל זחאלקה (הרשימה המשותפת):>
אנחנו לא רוצים להיות שותפים לעניין לא חוקי.

<מוסי רז (מרצ):>
אני מגיש רביזיה רק על החלק של ההתנחלויות.

<היו"ר משה גפני:>
זה שמונה נגד חמישה.

<אורן אסף חזן (הליכוד):>
אני רוצה לדעת מי אלה חברי הליכוד כאן.

<היו"ר משה גפני:>
מהליכוד מיקי זוהר, אורן חזן, נאוה בוקר, דוד ביטן. נורית במקום מיקי. נגוסה.

הצבעה

<אורן אסף חזן (הליכוד):>
נגוסה הצביע ונורית הצביעה. ספרו אותה. יש מצלמות.

<מיקי רוזנטל (המחנה הציוני):>
זה נכון. ספרת אותה.

<היו"ר משה גפני:>
אני מקבל את הטענה שלך.

<קריאה:>
תעשה הצבעה שמית.

<היו"ר משה גפני:>
אני חוזר על ההצבעה. אני מקבל את הטענה שלך.

<אורן אסף חזן (הליכוד):>
תעשה הצבעה שמית.

<היו"ר משה גפני:>
אני מקבל גם את זה. הצבעה שמית. מי בעד הפניות? תקריא את השמות.

<אורן אסף חזן (הליכוד):>
יש עוד הצבעות אחר כך

<היו"ר משה גפני:>
כן, בטח.

<מיקי רוזנטל (המחנה הציוני):>
עד הלילה.

<אורן אסף חזן (הליכוד):>
אם הייתם אופוזיציה - - -

<היו"ר משה גפני:>
הם אופוזיציה, חבל על הזמן.

<מיקי רוזנטל (המחנה הציוני):>
בבחירות הבאות אתה תהיה באופוזיציה או בבניין או מחוץ לבניין.

<טמיר כהן:>
משה גפני.

<היו"ר משה גפני:>
בעד.

<טמיר כהן:>
מיקי זוהר. מי מחליף אותו?

<אברהם נגוסה (הליכוד):>
בעד.

<טמיר כהן:>
אורן חזן.

<אורן אסף חזן (הליכוד):>
 תחת מחאה. נמנע. לא מצביע.

<טמיר כהן:>
נאוה בוקר.

<נאוה בוקר (הליכוד):>
בעד.

<טמיר כהן:>
דוד ביטן.

<קריאה:>
מצביע בעד.

<טמיר כהן:>
רחל עזריה.

<רחל עזריה (כולנו):>
בעד.

<טמיר כהן:>
רועי פולקמן.

<קריאה:>
...

<טמיר כהן:>
בצלאל סמוטריץ.

<בצלאל סמוטריץ (הבית היהודי):>
בעד.

<טמיר כהן:>
יצחק וקנין. מלכיאלי, אתה מצביע במקום?
<מיכאל מלכיאלי (ש"ס):>
כן. בעד.

<טמיר כהן:>
עודד פורר.

<עודד פורר (ישראל ביתנו):>
בעד.

<טמיר כהן:>
יצחק הרצוג.

<יצחק הרצוג (המחנה הציוני):>
נגד.

<טמיר כהן:>
איתן ברושי.

<סתיו שפיר (המחנה הציוני):>
אני מצביעה במקומו. נגד.

<טמיר כהן:>
מיקי רוזנטל.

<מיקי רוזנטל (המחנה הציוני):>
נגד.

<טמיר כהן:>
אחמד טיבי.

<אחמד טיבי (הרשימה המשותפת):>
אנחנו בעד ההעברה לרשויות הערביות אבל לאות מחאה ג'מאל זחאלקה ואני לא נשתתף בהצבעה.

<טמיר כהן:>
ג'אמל זחאלקה לא משתתף בהצבעה.

מיקי לוי. קארין אלהרר במקומו.

<קארין אלהרר (יש עתיד):>
נגד.

<טמיר כהן:>
אילן גילאון. מוסי רז במקומו.

<מוסי רז (מרצ):>
נגד.

<טמיר כהן:>
תשעה בעד וחמישה נגד.

הצבעה

הפניות נתקבלו.
<אורן אסף חזן (הליכוד):>
רביזיה.

<קארין אלהרר (יש עתיד):>
רביזיה.

<היו"ר משה גפני:>
הפניות עברו ברוב של תשעה בעד וחמישה נגד. הפניות אושרו ויש בקשות לרביזיה.

<מוסי רז (מרצ):>
אני מגיש רביזיה רק על ההתנחלויות.

<היו"ר משה גפני:>
אתה לא יכול להגיש רק על ההתנחלויות.

<מוסי רז (מרצ):>
אני יכול.

<היו"ר משה גפני:>
לא, אתה לא יכול.

<מוסי רז (מרצ):>
אתה יכול לא לקבל. אני מגיש.

<אורן אסף חזן (הליכוד):>
אני אמרתי רביזיה על הכול.

<היו"ר משה גפני:>
זה הסעיף עליו מדובר ואתה יכול להגיש עליו רביזיה. אם אתה אומר שאתה לא מגיש על הכול, אין רביזיה.

 פניות מספר 332, 339, 340 עד 342, 366.
חמש דקות התייעצות סיעתית.
<(הישיבה נפסקה בשעה 15:30 ונתחדשה בשעה 15:35.)>
<היו"ר משה גפני:>
אנחנו מחדשים את הישיבה.

פניות מספר 332, 339, 340 עד 342, 366.

<מעין ספיבק:>
אגף התקציבים. 

<קארין אלהרר (יש עתיד):>
גפני, אני רוצה לשאול שאלה כללית אבל צריך לשמור כאן על שקט.

<היו"ר משה גפני:>
אי אפשר לשמור על שקט. אני מבקש, מי שלא ישמור על שקט, יעוף החוצה. די. אלה דברים רציניים, לא שיחות מסדרון.

<קארין אלהרר (יש עתיד):>
אדוני היושב ראש, אני רוצה לשאול. אנחנו כרגע נמצאים בתוך דיוני המליאה. עמוק בדיוני המליאה. 

<היו"ר משה גפני:>
אנחנו באמת מפסידים שם נאומים רציניים.

<קארין אלהרר (יש עתיד):>
חבל על הזמן. 

<רחל עזריה (כולנו):>
במקום שכולנו נהיה שם ונעשה חיים משוגעים, אנחנו כאן.

<קארין אלהרר (יש עתיד):>
את רק מעכבת אותנו יותר אבל תמשיכי. אני אומר לך אדוני היושב ראש - - -

<היו"ר משה גפני:>
אני מקבל את מה שאת אומרת, להפסיק את הדיונים המליאה.

<סתיו שפיר (המחנה הציוני):>
נכון, בואו נפסיק את הדיונים במליאה ונדחה את חוק ההמלצות לעוד שבוע, שבועיים, שלושה.

<קארין אלהרר (יש עתיד):>
יש לי מחויבות גם לכאן. היכן שגפני הולך, אני באה אתו. אני רוצה לומר לך אדוני היושב ראש שכל דיוני הוועדות, כולן, הבנתי שאתה פנית ליושב ראש הכנסת.

<היו"ר משה גפני:>
נכון. סיפרתי בתחילת הישיבה.

<קארין אלהרר (יש עתיד):>
ואתה אמרת שיש דברים דחופים. עכשיו, מה דחוף בחברה להגנת הטבע? 

<היו"ר משה גפני:>
אפשר לא לאשר. אני אסביר לך.

<קריאה:>
רשות שמורות הטבע היא לא החברה להגנת הטבע. היא רשות סטטוטורית שעושה דברים נהדרים.

<היו"ר משה גפני:>
אני מבקש לכבד את חברי הכנסת, במיוחד את קארין אלהרר.

<קארין אלהרר (יש עתיד):>
אני שואלת באמת, מה החשיבות?

<היו"ר משה גפני:>
אני אענה לך. את לא היית בתחילת הישיבה. אנחנו עברנו סאגה מאוד בעייתית ומאוד קשה. אם היית כאן לידי והיית שומעת את הדיבורים של נציגי המשרדים, את לא היית אומרת את מה שאת אומרת. באמת. היה כאן קודם משרד, לא אומר את שמו, ויש אתו בעיה מבחינת הזמן. הוא מסביר את החשיבות של זה שזה יעבור עכשיו. 
<עודד פורר (ישראל ביתנו):>
אגף התקציבים לא שומע את ההסברים האלה של חשיבות הזמן שהוא מביא לנו את זה בדקה התשעים?

<היו"ר משה גפני:>
רגע. אני פניתי ליושב ראש והיושב ראש אמר שהוא מאשר. הוא אמר לי שהוא מבקש ממיקי רוזנטל, שאם יהיו דברים שהם לא דחופים, אנחנו נוריד אותם. הורדתי בין היתר העברה ענקית שהוא אמר שמבחינתו היא לא דחופה, שהוא צריך ללמוד אותה וזה יעבור ליום ראשון. קיבלתי והורדתי אותה מסדר היום. אני לא מציע לך להיות במקומו כי מה שהוא עכשיו מקבל מהמשרדים, זה כמעט בלתי נסבל מכיוון שהם צודקים. אומרת לי נציגת המשרד שהיא עשתה את כל מה שצריך, אגף התקציבים התעצל ולא העביר את ההשלמות. אני לא יכול לעמוד בזה.

<קארין אלהרר (יש עתיד):>
אדוני היושב ראש, אני יודעת שהמשרדים הממשלתיים נמצאים במצב כזה ואני מאמינה להם. אבל יש כאן כנסת ויש תקנות. אם הממשלה כל כך רגישה לצרכיהם של המשרדים, תתכבד הממשלה ותבטל את חוק ההמלצות.

<היו"ר משה גפני:>
אני בעד. 

<אורן אסף חזן (הליכוד):>
אני רוצה משפט. כקואליציה.

<מיקי רוזנטל (המחנה הציוני):>
קדימות לקואליציה הזמנית. 

<אורן אסף חזן (הליכוד):>
תהיה רציני פעם אחת בחיים שלך.

<מיקי רוזנטל (המחנה הציוני):>
אני מוכן להתערב אתך על ארוחה מאוד עסיסית שב-2019 אתה לא תהיה חבר קואליציה. על זה אני מוכן להתערב.

<היו"ר משה גפני:>
אורן, בקצרה. אני יושב כאן -9:30 בבוקר.

<אורן אסף חזן (הליכוד):>
הוא לא אמר שלא אהיה חבר כנסת אלא שלא אהיה חבר קואליציה. 

אדוני היושב ראש, מה שקורה בכנסת כרגע זאת חרפה. תלמדו רגע להתנהג ולא להפריע לי. אדוני היושב ראש, אני מבקש.

<היו"ר משה גפני:>
אני אתך. אתם לא תפריעו לו. מיקי, הוא חבר בקואליציה, גם בכל קואליציה עתידית, אז לא להפריע לו.

<אורן אסף חזן (הליכוד):>
כחבר בקואליציה, אני רוצה לומר. מה שקורה כרגע, זאת חרפה. זאת חרפה כפולה. פעם ראשונה בשעה זו ממש המפלגה שאני רואה בה הבית שלי, תנועת הליכוד, חוטפת על הראש בתוך מליאת הכנסת - - -

<קארין אלהרר (יש עתיד):>
בצדק.

<אורן אסף חזן (הליכוד):>
קארין, אני לא רוצה להגיד משהו שאחר כך יגידו שתקפתי אותך עוד פעם. לא עשיתי את זה אז.

<מיקי רוזנטל (המחנה הציוני):>
סיכמנו שתתקוף אותי. עזוב אותה. דבר עלי.

<אורן אסף חזן (הליכוד):>
היא יודעת להסתדר. אל תתערבו בינינו. 

אדוני היושב ראש, מה שקורה כאן כרגע, אני בשעה הזאת, במקום לעמוד בתוך המליאה ולהגן על המפלגה שלי, אני נמצא כאן. 

יש רעש.

<היו"ר משה גפני:>
מהבוקר יש רעש. אני לא משתלט.

<אורן אסף חזן (הליכוד):>
אתה יודע להשתלט.

<היו"ר משה גפני:>
מהבוקר זה כך.

<אורן אסף חזן (הליכוד):>
אדוני היושב ראש, אני לא מוכן שאין לי את הזכות וההזדמנות עכשיו לצעוק בשם עם ישראל ותנועת הליכוד במליאה. 

<היו"ר משה גפני:>
חולק עליך.

<אורן אסף חזן (הליכוד):>
זה דבר שהוא לא תקין. חולק עלי? למה אתה חולק עלי?

<היו"ר משה גפני:>
בגלל שיש דברים יותר חשובים מלהגן על הליכוד במליאה.

<אורן אסף חזן (הליכוד):>
אם היה עולה עכשיו חוק המרכולים, גם היית אומר את זה?

<היו"ר משה גפני:>
לא. אז לא הייתי חולק עליך.

<אורן אסף חזן (הליכוד):>
לא יכול להיות מצב שאנחנו נבחרי הציבור, בנו הציבור שם את מבטחו והאוצר מנהל את המדינה. לא מסכים לזה. אני מודיע לך שיהיו לך כאן רביזיות על כל ההצבעות.

<היו"ר משה גפני:>
תודה. הבנתי.

<אורן אסף חזן (הליכוד):>
התרגיל שעשו עם השישים מיליון של הטיסות שלראש הממשלה לא יהיה יותר.

<היו"ר משה גפני:>
מי מסביר את הפניות?

<מעין ספיבק:>
אני. 

<אורן אסף חזן (הליכוד):>
איזו פנייה?

<היו"ר משה גפני:>
אמרתי. פנייה מספר 332, 339, 340 עד 342 ו-366.

<מעין ספיבק:>
הפנייה נועדה להעברת סך של כ-45 מיליון שקלים. מרבית התקציב מיועד לרשות הטבע והגנים. נמצאת כאן רונית מורן מרשות הטבע והגנים והיא תפרט לגבי כל השימושים.

<אורן אסף חזן (הליכוד):>
אני רוצה לחסוך לה בהסבר.

<היו"ר משה גפני:>
לא. אל תחסוך. אנחנו לא בדן חסכן.

<רונית מורן:>
הפנייה לרשות הטבע והגנים בסך של 41 מיליון שקלים נועדה למספר דברים. הדבר הראשון, לנושא של שיקום בתי גידול. אכן, כמו שאתם יודעים, יש לנו שנים שחונות. בתי גידול שמתייבשים, נחלים שמתיישבים והכוונה היא לתגבר את הפיקוח בל מה שקשור לזיהום נחלים, לטיפול בנחלים שמתייבשים. חלק נוסף הוא לטיפול בפסולת מוצקה שמועברת משטחי ישראל לשטחים שהם רגישים מבחינה אקולוגית. צוותי שימור. כל שלושת הדברים שאמרתי, מדובר על משכורות של עובדים שהם קיימים. שכר של עובדים שמתעסקים בפיקוח בשטחים הפתוחים, זיהום נחלים וכל מה שקשור לזה.

<אורן אסף חזן (הליכוד):>
מה עם נחל אשלים? אתם מבקשים כסף ואני רוצה לדעת מה קורה עם נחל אשלים.

<רונית מורן:>
הזיהום בנחל אשלים, כמו שאני יודעת, לא שייך להעברה הנוכחית. אין לנו כאן תקציב לנושא זיהום נחל אשלים. מה שכן, יש לנושא של מורשת, שישה מיליון שקלים. מדובר על צוותי שימור שעובדים באתרי מורשת בכל הארץ. אחת הבעיות שיש לנו היא משכורות של עובדים, עובדי שימור. אלה גם משכורות וגם אמצעים לכל מה שקשור. עברו עלינו גם שנים קשות בדרום מבחינת שיטפונות.

<היו"ר משה גפני:>
תודה רבה. תודה. אתם לא רוצים להצביע על רשות הטבע והגנים, נוריד את זה. באמת, מדובר על משכורות של עובדים ועל דברים חשובים. אתם בעד.

<מיקי רוזנטל (המחנה הציוני):>
לא, אנחנו לא בעד. לא נבקש לפגוע בעובדים. אנחנו לא מצביעים.

<היו"ר משה גפני:>
מי בעד הפניות? מי נגד? מי נמנע?

הצבעה

בעד אישור פניות מספר 332, 339, 340 עד 342 ו-366 – 9
נגד – אין
נמנעים – מיעוט
הפניות נתקבלו.

<היו"ר משה גפני:>
רביזיה. אורן חזן, רביזיה. גברתי, אורן חזן הוא איש נעים שיחה. את יכולה לקרוא לו החוצה ולהסביר.

<מיקי רוזנטל (המחנה הציוני):>
אדוני, יש לי בקשה. בבוקר נתבקשה כאן העברה תקציבית שנוגעת למשרד להגנת הסביבה, הקרן. אני מבקש לשמוע את העמדות של הגורמים המקצועיים כדי לא לעכב אותם. אני מבקש לא להצביע על זה עכשיו, אבל גם לא נעים לי כלפי אנשים שיושבים כאן מהבוקר. הם לא אשמים. 

<טמיר כהן:>
עמוד 45. 

<היו"ר משה גפני:>
מיקי, אם לא נצביע עכשיו, הם יצטרכו לבוא שוב. אפשר להצביע עכשיו ולהגיש רביזיה.

<מיקי רוזנטל (המחנה הציוני):>
לא. אני רוצה קודם לשמוע. יכול להיות שההתחייבות לא תשכנע אותי.

<היו"ר משה גפני:>
פנייה מספר 330, המשרד להגנת הסביבה.

אנחנו נבקש את ההסבר. האופוזיציה ביקשה להוריד את זה. אומר מיקי רוזנטל, רכז האופוזיציה, שהוא מבקש שתסבירו. הבעיה שהוא לא רצה לאשר את הפנייה הזאת מכיוון שלא עבר כסף לנושא, לא אישרו כסף לנושא של אביב מחזור. המשרד להגנת הסביבה הסכים להעביר להם כסף מהקרן לשמירת הניקיון ומשרד האוצר לא הסכים. אני מבקש לדעת האם תהיה התחייבות שלכם לכך.

<מיקי רוזנטל (המחנה הציוני):>
אני רוצה לחדד את השאלה. דיברתי במהלך היום גם עם נציגת המשרד להגנת הסביבה וגם עם נציג האוצר. מאחר שמדובר במפעל פרטי, בעיה להעביר לו כסף וכולי אבל אנחנו מבקשים למצוא פתרון לעניינים הללו. לפיכך הם הלכו לבדוק במשרדיהם. אני ביקשתי שיעלו את זה בתוך חודש להנהלת הקרן לדיון נוסף מבחינת המשרד להגנת הסביבה ומבחינת משרד האוצר שיביאו פתרון חיובי לוועדה בתוך חודש מהיום. השאלה אם הם נותנים תשובה חיובית לדבר הזה.

<היו"ר משה גפני:>
אני רוצה שתי תשובות לעניין הזה. בקשה אחת היא שבתוך חודש זה עולה לוועדה של הקרן לשמירת הניקיון. מה התשובה על זה?

<אורי דביר:>
היה דיון לפני חודשיים בוועדה על נושא המפעל. בדיון הזה סוכם שהמשרד להגנת הסביבה יבחן האם חברות המשקאות עומדות בתנאי החוק. בדיון הזה גם המפעל אמר שברגע שיעמדו בתנאי החוק, אין למפעל בעיה. המשרד להגנת הסביבה יצא לביקורת ואנחנו מאמינים שבעוד חודש-חודשיים יהיו את תשובות הביקורת ואז ידעו האם צריך להגביר את האכיפה בנושא. זה הפתרון הכי נכון כי מבחינה משפטית יש לנו בעיה להעביר כסף למפעל ספציפי. 

<היו"ר משה גפני:>
יהיה דיון בעוד חודש?

<רחל עזריה (כולנו):>
הוא אמר חודש, חודשיים.

<היו"ר משה גפני:>
חודש, חודשיים, זאת לא תשובה. חודש, יהיה דיון?

<רחל עזריה (כולנו):>
תגיד חודש ותסגור עניין.

<מיקי רוזנטל (המחנה הציוני):>
אם זאת תשובתך, אני מבקש לבטל את הדיון. תודה רבה. הבנתי. 

<אורי דביר:>
לא סיימתי.

<מיקי רוזנטל (המחנה הציוני):>
אני ביקשתי שתי התחייבויות מפורטות ולא מגומגמות. 

<אורי דביר:>
לא סיימתי את ההסבר.

<רחל עזריה (כולנו):>
האם יהיה בעוד חודש? בואו נהיה ענייניים.

<מיקי רוזנטל (המחנה הציוני):>
אם הוא לא מתחייב, נוריד את זה. זה הרבה כסף.

<היו"ר משה גפני:>
אנחנו יודעים שהיה כאן דיון ואנחנו יודעים מה קורה. אין לגבי העניין הזה ויכוח. הכול בסדר. אל תסבירו לנו. אני הכי מתרגש כשבאים משרדי המשרדים, בעיקר משרד האוצר, ומתחילים להסביר לי. לא רוצה הסבר. אני רוצה לדעת תשובה.

<מיקי רוזנטל (המחנה הציוני):>
רוצים פתרונות.

<היו"ר משה גפני:>
האם בעוד חודש – חודש, אלה שלושים ימים – יוחזר הדיון לוועדה של הקרן לשמירת ניקיון. כן או לא?

<שירלי ברנע:>
המשרד להגנת הסביבה. אנחנו כמשרד להגנת הסביבה נביא את זה לדיון בהנהלת קרן הניקיון.
<היו"ר משה גפני:>
בתוך חודש.

<שירלי ברנע:>
בתוך חודש.

<מיקי רוזנטל (המחנה הציוני):>
עכשיו אני רוצה את תשובת האוצר.

<היו"ר משה גפני:>
בתוך חודש זה יובא לדיון. אם התשובה היא בעוד חודש-חודשיים, התשובה שלילית.

<שירלי ברנע:>
בתוך חודש יובא לדיון בהנהלת הקרן.

<היו"ר משה גפני:>
האוצר, אני מבקש לדעת האם בתוך החודש הזה אתם תמצאו פתרון למה שאנחנו דיברנו כאן כמה פעמים לגבי הכסף למפעל הזה שהוא מפעל פרטי. אני לא רוצה להיכנס לתוך מכלול הדברים עם תורכיה והכול. האם אתם תחפשו פתרון ותמצאו?

<אורי דביר:>
אנחנו נחפש.

<מיקי רוזנטל (המחנה הציוני):>
רגע, רק לחדד את העניין. אנחנו מדברים על פתרון בינים. אל תגיד לי עכשיו שתהיה רגולציה. אני יודע שתהיה רגולציה.

<היו"ר משה גפני:>
שהמילה רגולציה בכלל לא תהיה כאן.

<מיקי רוזנטל (המחנה הציוני):>
הרגולציה תהיה אפקטיבית בעוד שנה והמפעל יתפגר בעוד שלושה חודשים ואנשים יאבדו את מקום עבודתם. אנחנו רוצים פתרון למצב הביניים שנוצר כאן עכשיו.

<אורי דביר:>
אנחנו נבדוק עם משרד הכלכלה מה המנגנונים המשפטיים שמדינת ישראל יכולה לתמוך.

<יצחק הרצוג (המחנה הציוני):>
תפנו למרכז ההשקעות.

<אורי דביר:>
נכון. זה מה שאמרנו.

<יצחק הרצוג (המחנה הציוני):>
אבל תתחייב שתוך חודש יש את הפתרון.

<מיקי רוזנטל (המחנה הציוני):>
אנחנו רוצים התחייבות שתוך חודש אתם מביאים פתרון קונסטרוקטיבי.

<היו"ר משה גפני:>
מה התשובה שלך?

<אורי דביר:>
אמרנו שנשב עם משרד הכלכלה ונראה מה המנגנונים שאפשר לעזור. המשרד להגנת הסביבה לא יודע לתת הלוואות. יש גורמים במדינת ישראל.

<מיקי רוזנטל (המחנה הציוני):>
אני לא אמרתי הלוואות. אמרנו פתרון קונסטרוקטיבי יפתור את הבעיה.

<אורי דביר:>
אנחנו נשב עם משרד הכלכלה.

<מיקי רוזנטל (המחנה הציוני):>
אנחנו רוצים פתרון.

<אורי דביר:>
אנחנו נעשה את הבדיקות האלה. יש ישיבה עם כל אגודות המחזור אצל מנכ"ל המשרד בעוד שבועיים. אנחנו נבדוק מה הפתרונות שאפשר להציע בתוך חודש.

<קארין אלהרר (יש עתיד):>
אין כאן התחייבות.

<היו"ר משה גפני:>
מה יהיה אם לא יהיה לכם פתרון עם משרד הכלכלה? המשרד להגנת הסביבה הרי הצביע בוועדה בעד. אתם הצבעתם נגד.

<אורי דביר:>
לא הייתה הצבעה בהנהלת הקרן.

<יצחק הרצוג (המחנה הציוני):>
אני רוצה להציע, שיירשם בפרוטוקול, שמשרד האוצר והמשרד להגנת הסביבה ימציאו תוך חודש פתרון קונסטרוקטיבי לבעיה. אני מבין שהוא לא יכול להתחייב במאה אחוזים.

<מיקי רוזנטל (המחנה הציוני):>
השאלה איזה פתרון.

<יצחק הרצוג (המחנה הציוני):>
אבל הוא חייב לבוא עם פתרון.

<היו"ר משה גפני:>
מקובל עלי. זאת אומרת, ההחלטה היא שאתם בתוך חודש, מה שהציע חבר הכנסת הרצוג שמקובל גם עלינו, תביאו עם המשרד להגנת הסביבה, לא חשוב מהיכן, פתרון קונסטרוקטיבי בתוך חודש ימים אלינו.

<קארין אלהרר (יש עתיד):>
איזה שתבחרו.

<היו"ר משה גפני:>
בסדר. מי מסביר את הפנייה?

<אורי דביר:>
הפנייה נועדה להעברה של 300 מיליון שקלים בהרשאה להתחייב.

<מיקי רוזנטל (המחנה הציוני):>
אני מבקש לרשום בפרוטוקול שאישרו את זה. הם לא אמרו מילה לפרוטוקול.

<היו"ר משה גפני:>
בסדר. אורי, אתה הנהנת בראש. הכוונה היא שאתה אישרת את ההצעה שהציע חבר הכנסת הרצוג.

<אורי דביר:>
אנחנו נבחן עם משרד הכלכלה והמשרד להגנת הסביבה - - -

<מיקי רוזנטל (המחנה הציוני):>
לא נבחן. התחייבות לפתרון.

<היו"ר משה גפני:>
אתם תביאו פתרון קונסטרוקטיבי.

<אורי דביר:>
פתרון, כן.

<היו"ר משה גפני:>
בתוך חודש ימים.

<איתן ברושי (המחנה הציוני):>
ממתי אלה שבאים לכאן יש להם סמכות להחליט?

<מיקי רוזנטל (המחנה הציוני):>
רגע, איתן, אל תפריע ברגע הכי דרמטי.

<איתן ברושי (המחנה הציוני):>
אני שואל את היושב ראש. שמעתי, אני לא מתנגד, אבל אני שואל מאיפה הם קיבלו סמכויות להחליט.

<היו"ר משה גפני:>
יש אישור שלכם. אני מבקש בתוך חודש פתרון קונסטרוקטיבי. אנחנו קואליציה ואופוזיציה קיבלנו את ההצעה. אוי ואבוי לכם אם לא יהיה פתרון.

<אורי דביר:>
שעומד בכל התנאים המשפטיים.

<היו"ר משה גפני:>
מי מסביר את הפנייה?

<אורי דביר:>
אני. הפנייה נועדה להעברת סך של 300 מיליוני שקלים בהרשאה להתחייב למשרד להגנת הסביבה. עיקר ההרשאה מיועדת לקרן הניקיון שרשימת הפרויקטים מפורטת בכל דברי ההסבר. בנוסף מתוקצבת הרשאה להתחייב ליישום החלטת ממשלה 1973 בנושא סיוע לרשויות מקומיות בהפחתת מפגעי... והחלטת ממשלה מספר 2683 בנושא צמצום זיהום אוויר מתחבורה בירושלים.
יש עוד שאלות?

<היו"ר משה גפני:>
לא. אין שאלות. מי בעד אישור הפנייה? מי נגד? מי נמנע?

הצבעה

בעד אישור פנייה מספר 330 – רוב
נגד – מיעוט
הפנייה נתקבלה.

<היו"ר משה גפני:>
הפנייה אושרה. 

דביר, אישרנו את הפנייה. תוך שלושים ימים יש התחייבות שלך.

<מיקי רוזנטל (המחנה הציוני):>
אנחנו רציניים. אם אתם חושבים שזאת הבטחת סרק, יש לנו הרי הבה עניינים ובעוד חודשיים תבואו בעניינים אחרים. 

<היו"ר משה גפני:>
פניות מספר 375 378, 380, 382 עד 387, 389, 390 עד 397, 404.

<חזי כהן:>
אגף התקציבים. הפנייה נועדה לתגבור המשרדים והיחידות השונות בסעיף 04, משרד ראש הממשלה, בסך של 145 מיליון ו-105 אלף שקלים במזומן, ובנוסף 114 מיליון ו-38 אלף שקלים בהרשאה להתחייב לצורך התאמת תקציבי היחידות לביצוע בפועל, ליישום החלטות ממשלה וסיכומים בין המשרדים כמפורט לפניכם בדברי ההסבר.

יש לציין שבפנייה יש כספים קואליציוניים. 1,600 מיליון שקלים לקרן למורשת הכותל עבור אחזקת מנהרות הכותל.

<יצחק הרצוג (המחנה הציוני):>
לאיזה מפלגה התחייבו?

<חזי כהן:>
בהתאם להחלטת ממשלה 2177 מה-18 בדצמבר 2016, עיגון של הסיכום הקואליציוני בין מפלגת הליכוד ליהדות התורה.

<יצחק הרצוג (המחנה הציוני):>
אבל זה לא קשור למכוניות שמציגים ברחבת הכותל? מכוניות מרוץ?

<חזי כהן:>
זה עבור אחזקת מנהרות הכותל. סך התגבור כאן לקרן למורשת הכותל, גם העברות ממשרדים אחרים לפעילות משותפת, עומד על 15 מיליון ו-600 אלף שקלים. בנוסף יש כאן העברה נוספת בהתאם לאותה החלטת ממשלה, בהתאם להסכם הקואליציוני בין מפלגת הבית היהודי למפלגת הליכוד.

<היו"ר משה גפני:>
על מה זה?

<חזי כהן:>
תגבור פעולות של משרד התפוצות, מימון הראה בסך של 32 מיליון שקלים.

<קארין אלהרר (יש עתיד):>
על מה זה?

<חזי כהן:>
תגבור פעולות משרד התפוצות. מפורט לכם בדברי ההסבר הפילוח בין הפרויקטים השונים של משרד התפוצות. בנוסף יש כאן תגבור ליחידות נוספות בסעיף 04 ללמ"ס, לנציגות שירות המדינה.

<עודד פורר (ישראל ביתנו):>
הפירוט על נציבות שירות המדינה לא כולל סכומים.

<חזי כהן:>
נפלה כאן טעות. זה פשוט קפץ למקום אחר. הסכום הוא עשרים מיליון ו-252 אלף שקלים לנציבות שירות המדינה.

תגבור משרד ראש הממשלה עבור מחסומים וטיסות.

<מיקי רוזנטל (המחנה הציוני):>
רגע, אמרת טיסות כל כך מהר. לפני שלושה ימים אישרנו לכם שישים מיליון שקלים תוספת תקציב לטיסות, לטיולים של ראש הממשלה בחוץ לארץ שמביאים רק נזק, אבל לא מאפשרים לו אפילו להגיע לחקירה. מה פתאום עכשיו עוד חמישה מיליון?

<חזי כהן:>
הפנייה הזאת נועדה להשלים את הפנייה הקודמת.

<מיקי רוזנטל (המחנה הציוני):>
למה אתם לא מביאים את זה בנייר אחד? לפני יומיים-שלושה אישרנו כאן שישים מיליון שקלים לטיולי ראש הממשלה לחוץ לארץ כשזה כשלעצמו גם קומם אותי. עכשיו, הדיו עוד לא יבשה על ההחלטה הקודמת, יש כאן עוד חמישים מיליון שקלים. אנחנו רוצים שראש הממשלה יתייצב לחקירות לפני שהוא נוסע לחוץ לארץ. לפיכך אני מבקש לא לדון בהעברה הזאת. לא דנים.
<יצחק הרצוג (המחנה הציוני):>
יש לי שאלה. ראש הממשלה לא מקבל נוסע מתמיד, נקודות בונוס?

<סתיו שפיר (המחנה הציוני):>
גם לי יש שאלה.

<מיקי רוזנטל (המחנה הציוני):>
אני מבקש לא לדון בזה.

<איתן ברושי (המחנה הציוני):>
אני ביקשתי ראשון.

<מיקי רוזנטל (המחנה הציוני):>
אני לא רוצה לדון. אני מבקש מכם חברי הכנסת לא לדון.

<היו"ר משה גפני:>
לפני שאתה אומר לא לדון, אני רוצה לשמוע.

<מיקי רוזנטל (המחנה הציוני):>
הם מציגים שאלות ואני מבקש לא לקיים את הדיון.

<היו"ר משה גפני:>
לפני כן. אני מבקש לדעת מה ששאל חבר הכנסת רוזנטל. אנחנו אישרנו נסיעות לראש הממשלה. יש כאן עוד פעם פנייה. גם אני ראיתי אותה. למה הכסף הזה מיועד? הרי אישרנו.

<חזי כהן:>
בפנייה הקודמת הועברו שישים מיליון שקלים לטובת נסיעות ראש הממשלה לחוץ לארץ. זה לא רק טיסות אלא גם הטיסות עצמן וגם האירוח בחוץ לארץ וכל האבטחה והלוגיסטיקה בחוץ לארץ. הכסף הזה נועד לאותה מטרה. זאת השלמת הביצוע. הפנייה הקודמת נשלחה לוועדה לפני מספר שבועות ומאז התעדכנו הערכות הביצוע. חשבנו שהן יהיו גבוהות יותר.

<מיקי רוזנטל (המחנה הציוני):>
כל זה קרה ביומיים האחרונים?

<חזי כהן:>
זה לא ביומיים האחרונים.

<מיקי רוזנטל (המחנה הציוני):>
אדוני, אני מבקש לא לדון בזה. אין בזה שום דחיפות. לא לדון. לא יכול להיות שנדון בדבר הזה. אישרנו לו שישים מיליון שקלים, שייסע בחצי השנה הראשונה לטיולים ואחרי עוד חצי שנה נאשר לו עוד פעם טיולים. נגמר. אין דיון. 

<חזי כהן:>
כבוד היושב ראש, אני מבקש להשלים את דברי ההסבר.

<היו"ר משה גפני:>
לא.

<מיקי רוזנטל (המחנה הציוני):>
לא. אין דברי הסבר. אין הסבר. אין דיון. תגידו לראש הממשלה שאין דיון. זה לא דחוף. שיחזור מהודו, אנגליה וצרפת ואז נדון בזה.

<חזי כהן:>
בנוגע לסעיף אחר יש כאן סיכום פוליטי שחשוב לציין אותו.

<מיקי רוזנטל (המחנה הציוני):>
שמעת אדוני? אין דיון. 

<סתיו שפיר (המחנה הציוני):>
מה הסיכום? תעביר לנו בכתב את הסיכום הפוליטי. 

<חזי כהן:>
בתכנית 10, סעיף 2.

<מיקי רוזנטל (המחנה הציוני):>
אני מבקש להחריג את הנסיעות.

<בצלאל סמוטריץ (הבית היהודי):>
אין דבר כזה.

<מיקי רוזנטל (המחנה הציוני):>
זה לא בסדר. 

<היו"ר משה גפני:>
עזוב רגע את הנסיעות. תסביר את הדברים האחרים שיש כאן.

<חזי כהן:>
בנוסף יש כאן העברת הרשאה בסך של שמונה מיליון שקלים למשרד לפיתוח הנגב והגליל עבור מוסדות ציבור בנגב ובגליל בהתאם לסיכום פוליטי שנקבע עם חבר הכנסת דוד ביטן. העברה במשרד לשוויון חברתי של 17 מיליון ו-600 אלף שקלים לטובת פרויקט אלין בית נועם.

<יצחק הרצוג (המחנה הציוני):>
פרויקט אדיר שבאדירים. באמת פרויקט אדיר.

<חזי כהן:>
והרשאה בסך של ארבעים מיליון שקלים והכול בהמשך להחלטת ממשלה 2307 שהחליטה על הנושא הזה. תגבור של 24 אלפי שקלים במשרד לשוויון חברתי עבור מוקדי קליטה.

אלה עיקרי הפנייה. אם יש לכם שאלות, אתם מוזמנים לשאול.

<סתיו שפיר (המחנה הציוני):>
כן, יש לנו אבל ברגע שנמצא את הפניות. באיזה עמוד מדובר?

<טמיר כהן:>
זאת פנייה נפרדת.

<סתיו שפיר (המחנה הציוני):>
רק עכשיו ראינו אותה. צריך ללמוד אותה.

<חזי כהן:>
הסברתי את עיקרי הפניות. אם יש שאלות, אתם מוזמנים לשאול.

<היו"ר משה גפני:>
רגע, אבל יש כאן פרויקטים.

<סתיו שפיר (המחנה הציוני):>
עברת על כל עיקרי הפנייה?

<חזי כהן:>
אני יכול לעבור על הכול.

<היו"ר משה גפני:>
פיתוח הנגב והגליל. תגידו מה.

<מיקי רוזנטל (המחנה הציוני):>
למה אתם מביאים את זה יחד עם משרד ראש הממשלה?

<חזי כהן:>
הכול נמצא באותו סעיף תקציבי.

<סתיו שפיר (המחנה הציוני):>
זה ביחד עם הנסיעות של ראש הממשלה?

<מיקי רוזנטל (המחנה הציוני):>
איך?

<סתיו שפיר (המחנה הציוני):>
השתגעתם?

<מיקי רוזנטל (המחנה הציוני):>
יש גבול לחוצפה. מה פתאום? אתם מביאים רשויות בדואיות עם התנחלויות כדי שיאשרו את ההתנחלויות. מספיק. כמה אתם יכולים לערבב אתנו?

<סתיו שפיר (המחנה הציוני):>
אני פניתי למשרד החוץ ולמשרד ראש הממשלה לבקש את רשימת כל נסיעות ראש הממשלה. הם סירבו להעביר לי. יש איזה חסיון על הנסיעות שלו?

<חזי כהן:>
למיטב ידיעתי משרד החוץ העבירו לך.

<סתיו שפיר (המחנה הציוני):>
לא.

<חזי כהן:>
זה מולם.

<סתיו שפיר (המחנה הציוני):>
אולי זה מחכה על שולחנו של איזה מנכ"ל או ראש ממשלה לפני שמעבירים את זה אלי.

<רחל עזריה (כולנו):>
אולי מנכ"לית.

<חזי כהן:>
את זה את צריכה לשאול את המשרדים האמורים ולא אותי.

<סתיו שפיר (המחנה הציוני):>
תעביר לי את זה אתה.

<חזי כהן:>
הרשימות נמצאות במשרדים.

<סתיו שפיר (המחנה הציוני):>
איפה משרד החוץ?

<חזי כהן:>
זאת לא פנייה של משרד החוץ.

<סתיו שפיר (המחנה הציוני):>
איפה משרד ראש הממשלה?

<חזי כהן:>
נמצאת כאן דרורית מהמשרד.

<סתיו שפיר (המחנה הציוני):>
אפשר לקבל מכם את התשובה לשאלה?

<דרורית שטייניץ:>
כן. לא קיבלנו את האישור.

<היו"ר משה גפני:>
יש כאן המון דברים שבאמת אין קשר ביניהם. המון דברים חיוביים.

<קארין אלהרר (יש עתיד):>
זאת ממש שערורייה.

<מכלוף מיקי זוהר (הליכוד):>
אני אעזור לך. חברת הכנסת שפיר חושבת שראש הממשלה מדי בוקר כשהוא מגיע ללשכה, כל מה שמעניין אותי זאת סתיו שפיר.

<סתיו שפיר (המחנה הציוני):>
הוא מגיע ללשכה? אני חשבתי שהוא כל היום נמצא בחקירות או בנסיעות לחוץ לארץ כדי לברוח מהחקירות.

גפני, למה אתה מאפשר לדברים האלה להישמע? הוא מדבר עלי. תגן אתה על כבודי.

<היו"ר משה גפני:>
מיקי, אני מבקש. אני מציע עכשיו ואתה תגיש רביזיה בגלל נסיעות ראש הממשלה.

<סתיו שפיר (המחנה הציוני):>
מושחת.

<מכלוף מיקי זוהר (הליכוד):>
מה אמרת?

<סתיו שפיר (המחנה הציוני):>
אמרתי שאתה מושחת.

<מכלוף מיקי זוהר (הליכוד):>
את תגיעי לוועדת האתיקה. תסביר לציבור איך קיימת ישיבות, ניצלת את הוועדה שלך כדי לקיים ישיבות על האזורים בהם יש לך ענייני נדל"ן ואינטרסים.

<קארין אלהרר (יש עתיד):>
גפני, למה אתה משתף פעולה?

<היו"ר משה גפני:>
מה לעשות, יש כאן פרויקטים שהם רציניים.

<מכלוף מיקי זוהר (הליכוד):>
אני אפנה ליושב ראש ועדת האתיקה.

<יצחק וקנין (ש"ס):>
אין לי בעיה בכך שאפשר לעשות פיליבסטר ולצעוק על כל העברה אבל אין שום סיבה לאף אחד כאן לומר מושחתים.

<סתיו שפיר (המחנה הציוני):>
אלא אם יש בזה אמת.

<יצחק וקנין (ש"ס):>
מה אתם חושבים? תתביישו.

<סתיו שפיר (המחנה הציוני):>
אלא אם זאת האמת.

<מכלוף מיקי זוהר (הליכוד):>
את בריונית.

<סתיו שפיר (המחנה הציוני):>
צריך להגיד את האמת. זה לא מוסיף לכנסת כבוד.

<יצחק וקנין (ש"ס):>
זה לא מוסיף לך כבוד.

<סתיו שפיר (המחנה הציוני):>
זה לא מוסיף לכנסת כבוד שנמצאים כאן אנשים שנגועים בשחיתות. זה לא מוסיף לכנסת כבוד. אנשים שמביישים את הכנסת. הוא ניצל את הוועדה שלו.

<יצחק וקנין (ש"ס):>
על מה את אומרת?

<סתיו שפיר (המחנה הציוני):>
אני אסביר לך ברצון רב. הוא ניצל את הוועדה שלו.

<בצלאל סמוטריץ (הבית היהודי):>
איציק, אל תיקח אותה קשה. יש כאן מצלמות ומצלמים אותה כל הזמן. היא עושה קמפיין בחירות. פריימריס. הפריימריס של הג'ינג'ית מהמחנה הציוני. כולנו ניצבים בקמפיין הפריימריס של הג'ינג'ית מהמחנה הציוני.

<סתיו שפיר (המחנה הציוני):>
ביזיון ושחיתות. פשוט שחיתות ואת זה צריך להגיד בקול רם ולהגיד את האמת. 

<בצלאל סמוטריץ (הבית היהודי):>
איך אומרים אצלנו? יאללה, יאללה, סתם.

<סתיו שפיר (המחנה הציוני):>
אין בושה לומר את האמת. יש בושה לבזבז כספי ציבור.

<בצלאל סמוטריץ (הבית היהודי):>
היא הורסת לכם את המפלגה. אם יש תעודת ביטוח לנו, תקשיב טוב, הנזק שהיא עושה לכם הוא פי אלף מאשר נתניהו עושה לליכוד. אם יש תעודת ביטוח לשלטון הימין, זאת סתיו שפיר, הפופוליזם הזול שלה, ההכפשות שלה. אם יש תעודת ביטוח לשלטון הימין, זאת היא.

<סתיו שפיר (המחנה הציוני):>
יש דוח מבקר.

<בצלאל סמוטריץ (הבית היהודי):>
היא תעודת הביטוח שלנו. תן לה להמשיך להשתולל. תן להמשיך לצעוק. תן לסתמיות שלה להמשיך. רק טוב היא עושה לנו. פעם הייתי מתעצבן אבל למדתי שהיא עושה לנו את העבודה. לא להתעצבן, חבל על האולקוס.

<סתיו שפיר (המחנה הציוני):>
אתם יכולים לספר איזה סיפורים שאתם רוצים. הציבור יודע שאתם מושחתים. 

<עודד פורר (ישראל ביתנו):>
אדוני, מתי מסתיימת שעת צילום ונחזור לדיון? תוציא זימון מסודר לשעת צילומים.

<יצחק וקנין (ש"ס):>
היא משתלחת בצורה כזאת. אני אומר לך שזאת בושה וחרפה. אני מתבייש.

<סתיו שפיר (המחנה הציוני):>
תשב כאן בדיון ותשמע.

<קריאה:>
לא ידעתי שאת גם הרשות המחוקקת וגם השופטת.

<יצחק וקנין (ש"ס):>
בושה. אני יוצא.

<סתיו שפיר (המחנה הציוני):>
אני יכולה לשאול שאלות על ההעברות התקציביות או שממשיכים בקרנבל?

<מכלוף מיקי זוהר (הליכוד):>
אל תרד לרמה שלה.

<היו"ר משה גפני:>
אדוני הצלם, אני מבקש להפסיק לצלם.

<מכלוף מיקי זוהר (הליכוד):>
אדוני, היא מגיעה לכאן עם צלם.

<סתיו שפיר (המחנה הציוני):>
אפשר לשאול שאלות את הנציגים או שאנחנו ממשיכים בקרנבל של הקואליציה? משום מה, כאשר חברי הקואליציה יושבים כאן ומדברים בצורה כל כך מכוערת, זה בסדר. אבל אני יושבת כאן ושואלת שאלות.

<היו"ר משה גפני:>
הערתי לך? שמעתי מלים קשות שאמרת.

<סתיו שפיר (המחנה הציוני):>
אתה לא מעיר להם.

<יהודה גליק (הליכוד):>
הם לא צועקים כמוך. חברת הכנסת סתיו שפיר, זה לא לעניין.

<מכלוף מיקי זוהר (הליכוד):>
אני מבקש בזמן שאני מדבר, שתגן על כבודי. אני לא מעוניין להתמודד עם הבריונית הזאת שמפריעה לשיח כאן בוועדה ואף אחד לא מצליח להשחיל משפט.

<סתיו שפיר (המחנה הציוני):>
שאלה אחת עניינית לא שאלת על ההעברות.

<מכלוף מיקי זוהר (הליכוד):>
היא לא נותנת לאנשים לדבר. 

<סתיו שפיר (המחנה הציוני):>
משפט אחד לא קראת בניירות שמונחים לפניך.

<מכלוף מיקי זוהר (הליכוד):>
אני לא מוכן.

<סתיו שפיר (המחנה הציוני):>
גפני, אני לא מקבלת את ההשתלחות הזאת.

<מכלוף מיקי זוהר (הליכוד):>
היא לא תפריע למה שיש לי לומר. אני לא הפרעתי לה.

<סתיו שפיר (המחנה הציוני):>
בן אדם שלא שאל שאלה אחת עניינית על ההעברות, מ-9:30 בבוקר, בשעה שאני שואלת שאלות ענייניות והם מפריעים לי.

אפשר לשאול שאלות את האוצר?

<היו"ר משה גפני:>
יש לך שאלות?

<סתיו שפיר (המחנה הציוני):>
בוודאי שיש לי.

<היו"ר משה גפני:>
בבקשה.

<בצלאל סמוטריץ (הבית היהודי):>
היא חברת ועדה?

<היו"ר משה גפני:>
זה לא רלוונטי.

<מכלוף מיקי זוהר (הליכוד):>
עד שאני לא אוכל לדבר, היא לא תוכל לדבר.

<בצלאל סמוטריץ (הבית היהודי):>
הוא בזכות דיבור. שתהיה לך תרבות דיבור. הוא נתן לו זכות דיבור.

<קריאה:>
מי מנהל כאן את הדיון?

<מכלוף מיקי זוהר (הליכוד):>
אני אסיים את דבריי.

<נורית קורן (הליכוד):>
היא מנהלת לך את הדיון? אני לא מבינה.

<מכלוף מיקי זוהר (הליכוד):>
אני אסיים את דבריי. עד שלא תאפשר לי לסיים את דבריי, אני לא אשתוק.

<היו"ר משה גפני:>
לא נותן לך עד שלא גומרים את אי הסדר.

<מכלוף מיקי זוהר (הליכוד):>
היא לא יכולה להפריע לי כשאני מדבר.

אנחנו באמת כבר חוששים שאף אחד במדינת ישראל לא ירצה להיות חבר כנסת. אתה יודע למה? כי יש חברי כנסת במשכן, ואני בכוונה לא אנקוב בשמות כדי לא להתסיס כאן את האווירה, שמרשים לעצמם באופן גס ובוטה לפגוע בשמם הטוב של חברי כנסת ללא כל פרופורציה. זה פוגע בכבודה של הכנסת שאמורה להיות הגוף המייצג של הציבור במדינת ישראל. כולנו בני אדם ולכולנו מגיעה הזכות לשם טוב. יושבים חברי כנסת שבשם הדמוקרטיה ובשם החסינות שלהם קוראים בשמות גנאי לחברי כנסת אחרים על לא עוול בכפם.

אני רוצה להגיד לך אדוני היושב ראש ואני רוצה שתקשיב למה שאני אומר. בגיל 37 עבדתי כמו חמור כל החיים שלי להשיג כל שקל שהשגתי. שתבוא חברת כנסת ותקרא לי מושחת, זה דבר שהוא כל כך דוחה ומגעיל ושפל, לא ממלכתי ולא מכובד שאין דרך למצוא את המלים הנכונות לתאר את זה. זה מביש, זה מבזה את הכנסת וזה מבזה אותי באופן אישי. אני קורא לך אדוני היושב ראש לא לתת לזה יד. כשחבר כנסת פוגע בשמו הטוב של חבר כנסת אחר, אתה צריך לעצור את זה. מיקי רוזנטל, אתה מרכז את האופוזיציה, תאר לך שכל ישיבה אני אקרא לך כאן מושחת מבוקר עד ערב. אפשר לקיים כאן דיון רציני? אפשר לקיים כאן דיון מכובד? זה פשוט לא מכובד ולא הוגן.

<סתיו שפיר (המחנה הציוני):>
אני מבקשת להגיב לדברים.

<אורן אסף חזן (הליכוד):>
הוא לא ציין את שמך. למה את צריכה להגיב? על ראש הגנב בוער הכובע.

<מכלוף מיקי זוהר (הליכוד):>
אני לא מוכן שיקראו לי כמי שפוגע באזרחי ישראל. שיבקרו אותי על כל פעולה פרלמנטרית שעשיתי ואני אעמוד בראש זקוף ואקבל את הביקורת ואענה לה אבל שיכפישו את שמי הטוב על לא עוול בכפי, זה דבר שאי אפשר לעבור עליו לסדר היום לא כלפי ולא כלפי אף חבר כנסת אחר.

<אורן אסף חזן (הליכוד):>
מיקי, ברוך הבא למועדון.

<מכלוף מיקי זוהר (הליכוד):>
אדוני היושב ראש, אתה חייב לעשות סוף לקרקס הזה ומוטב שעה אחת קודם.

<סתיו שפיר (המחנה הציוני):>
אני מבקשת לומר. התייחסו אלי מפורשות ואני מבקשת להגיב.

<היו"ר משה גפני:>
הוא בכלל לא הזכיר אותך.

<סתיו שפיר (המחנה הציוני):>
כרגע התייחסו אלי. אחרי שנתת לו את מלוא זכות הדיבור, אני מבקשת לומר. 

<היו"ר משה גפני:>
בקצרה.

<סתיו שפיר (המחנה הציוני):>
אנחנו יושבים כאן משעה 9:30 בבוקר. 

<נורית קורן (הליכוד):>
מעניין שהצלם שלה הפסיק לצלם כשמיקי דיבר.

<אורן אסף חזן (הליכוד):>
מה עשית בחיים שלך חוץ מלהראות שאת ברוטשילד?

<היו"ר משה גפני:>
אורן, אני קורא לך לסדר פעם ראשונה.

<יצחק הרצוג (המחנה הציוני):>
אורן, תפסיק לצעוק. מה אתה תוקף אותה?

<אורן אסף חזן (הליכוד):>
היא פגעה בחבר שלי.

<יצחק הרצוג (המחנה הציוני):>
תפסיקו להתנפל עליה. תענו לה כמו בני אדם.

<היו"ר משה גפני:>
סתיו, תאמרי בקצרה.

<סתיו שפיר (המחנה הציוני):>
תודה רבה. אני מאוד נזהרת מלהשתמש - - -

<אורן אסף חזן (הליכוד):>
יש לך פה גדול.

<היו"ר משה גפני:>
אורן, די. מה זה?

<סתיו שפיר (המחנה הציוני):>
סתום את הפה. אני מאוד נזהרת מלהשתמש במושגים קשים כמו המילה מושחת על אנשים שהם חפים מפשע. 

<אורן אסף חזן (הליכוד):>
את מאשימה אותו עכשיו?

<סתיו שפיר (המחנה הציוני):>
כן.

<אורן אסף חזן (הליכוד):>
 את לא מתביישת? אדוני היושב ראש, אתה מאפשר את זה.

<סתיו שפיר (המחנה הציוני):>
אני עכשיו מדברת. 

<נורית קורן (הליכוד):>
את לא שופטת.

<סתיו שפיר (המחנה הציוני):>
כיושב ראש ועדה מיקי זוהר קיים דיון על אינטרסים נדל"ניים בשכונה בה יש לו דירות. בן אדם שלקח כספים קואליציוניים - - -

<אורן אסף חזן (הליכוד):>
בושה וחרפה.

<קריאה:>
תתביישי לך.

<מכלוף מיקי זוהר (הליכוד):>
היא מפריעה. כולם יוצאים ואין הצבעות.

<אורן אסף חזן (הליכוד):>
היא לא תדבר. 

<מכלוף מיקי זוהר (הליכוד):>
אם היא מפריעה לדיון, אין דיון.

<אורן אסף חזן (הליכוד):>
אתם נתתם לזה יד כשהיא תקפה אותי ועכשיו זה מתפוצץ לכם בפנים. אמרתי לכם שזה יגיע אליכם. לא כולם חזקים כמוני ויכולים לשמוע פה מלוכלך. ואתה עוד קורא אותי לסדר פעם ראשונה.

<נורית קורן (הליכוד):>
לא יכול להיות שיהיו כאן הכפשות כאלה כלפי חברי כנסת בלי שום בסיס.

<אורן אסף חזן (הליכוד):>
את יכולה להיות גאה שכל מה שעשית בחיים זה להיות מסביב לאוהל.

<סתיו שפיר (המחנה הציוני):>
יושבים כאן שלושה בריונים וצועקים.

<אורן אסף חזן (הליכוד):>
בגלל שיש לי אסטמה, קשה לי לדבר אבל אני מתאמץ. לכן זה נשמע שאני צועק. אני לא ברמת הדיון שלך. אני לא ארד כל כך נמוך.

<סתיו שפיר (המחנה הציוני):>
שקרן. 

<אורן אסף חזן (הליכוד):>
הנה, אני מדבר בשקט. זה מפריע לך? מה עשית בחיים שלך חוץ מהאוהל ברוטשילד? חוץ מלבוא לכאן ולצעוק כל היום, מהבוקר עד הלילה.

<נורית קורן (הליכוד):>
מצאו מילה – מושחת.

<אורן אסף חזן (הליכוד):>
את באה עם צלם בדקה ה-99, אחרי התוצאה ואת רוצה לנצח בנוק אאוט.

<נורית קורן (הליכוד):>
בושה. פשוט בושה.

<סתיו שפיר (המחנה הציוני):>
לך תעשה סלפי.

<אורן אסף חזן (הליכוד):>
הנשיא ביקש ועשינו סלפי. מה קרה? אז הנשיא ביקש ועשינו סלפי. את מתבאסת מזה שאתך אף אחד לא רוצה לעשות סלפי? ה מה שכואב לך? האם את מקנאת חברת הכנסת שפיר? מה קרה? 

<סתיו שפיר (המחנה הציוני):>
אתה לא מתגעגע לקזינו?

<אורן אסף חזן (הליכוד):>
נשבע לך, את האמת, אני מתגעגע. בחיי שאני מתגעגע אבל מה, אני רואה אותך, זאת הצגה הכי טובה בעיר. הנה, הדלת שם, אני אזמין אותך החוצה. סתיו, הדלת כאן. את מבעירה אש ואת צועקת שריפה. בושה וחרפה. אף אחד לא יאמין לשקרים שלך. איבדת את זה.

<נורית קורן (הליכוד):>
לא מתאים לך לקרוא לאנשים מושחתים.

<אורן אסף חזן (הליכוד):>
תודה רבה. ביי, ביי. אתה יודע מי אשם? שאתם, כשהיא באה אליכם לוועדה לפני שנה, הייתם צריכים לקרוע אותה ולא להגיד שהיא ביקשה סליחה בוועדה. לתת לה עונש שהיא תלמד לקח, כמו ילדה בבית ספר או ילד קטן. יש גבול. אני מוכן שתמיד יכפישו אותי אבל לא עושים את זה לכולם.

<יצחק וקנין (ש"ס):>
אתה יודע מי אשם? פעם ראשונה אני אומר את זה, הוא אשם.

<אורן אסף חזן (הליכוד):>
גם הוא אשם. 

<יצחק וקנין (ש"ס):>
היה צריך להעיף אותה מהישיבה, באותו רגע, ולא לתת לה כאן להשתלח בחברי כנסת. הוא היה צריך להעיף אותה מהישיבה. הפכנו להיות כאן סמרטוטים.

<אורן אסף חזן (הליכוד):>
נכון. עכשיו אתם יודעים על מה אני צועק כאן שנתיים.

<יצחק וקנין (ש"ס):>
אם הוא היה מעיף אותה פעם אחת, זה היה נגמר.

<חזי כהן:>
יש כאן שירותי מטה וחשבות וכדומה ממשרד ראש הממשלה. בנוסף יש כאן יחידות סמך של משרד ראש הממשלה כמו הלמ"ס.

<היו"ר משה גפני:>
תודה רבה. מי בעד אישור הפניות? מי נגד? מי נמנע?

הצבעה

בעד אישור פניות מספר 375 378, 380, 382 עד 387, 389, 390 עד 397, 404 - רוב

נגד – מיעוט
הפניות נתקבלו.
<היו"ר משה גפני:>
הפניות אושרו. תודה רבה. הפסקה בישיבה. אני אראה אם אני מחדש אותה, כן או לא. נודיע לכם בעוד מועד.

<הישיבה ננעלה בשעה 15:50.>

